Lebih jelas untuk belajar

Menurut Pengurus Rumah Bakti Nur Ain, Abdul Azeem Syahril, ini merupakan pertama kali pihak rumah kebajikan itu menerima sumbangan cermin mata percuma kerana sebelum ini mereka hanya menerima sumbangan bantuan kewangan dan makanan daripada umum.

Dalam majlis itu, beliau merakamkan penghargaan kepada i-Bantu, PERKIS KL-Duta dan Mercu Optometrist atas pemberian cermin mata tersebut.

Menurut pembantu tadbir rumah tersebut, Cik Natasya, penghuni di sini menghadapi kesukaran melihat ketika pembelajaran dan dengan adanya cermin mata ini memudahkan mereka melihat dengan jelas ketika belajar.

Dengan bantuan cermin mata ini, katanya, ia dapat membantu penghuni mencapai kejayaan yang cemerlang serta dapat menyambung pelajaran ke universiti.

Turut hadir dalam majlis serahan cermin mata En. Mohamad Nor Abdul Hamid sebagai Ketua Lajnah Kebajikan dan Kemasyarakatan PERKIS KL-Duta, En. Ahmad Hakimi Zainol Abidin selaku Pengarah Urusan OC Optocare Bangi – Mercu Optometry Sdn Bhd, En. Abdul Malik, Timbalan Pengurus i-Bantu Putrajaya) dan En. Mohd Redhuan Wan Azmi, Ahli Jawatankuasa IKRAM Bandar Baru Bangi.

Ini merupakan tahun kedua PERKIS KL-Duta memberi kepercayaan kepada i-Bantu untuk menguruskan program cermin mata percuma setelah berjaya menguruskan pengagihan 40 pasang cermin mata pada tahun lepas di Selangor dan Perlis.

Sejak Julai 2019, daripada lebih 20 orang penghuni Rumah Bakti Nur Ain terlibat dalam saringan awal dan pemeriksaan mata, seramai 11 orang telah dikenal pasti mempunyai masalah rabun mata yang agak serius yang memerlukan cermin mata bagi membolehkan mereka melihat dengan lebih jelas.

Semoga sumbangan cermin mata ini dapat dimanfaatkan sepenuhnya oleh penerima dalam menyelesaikan masalah rabun mata yang dihadapi seterusnya dapat meningkatkan prestasi pembelajaran mereka.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Integriti asas penting bagi pembinaan negara

Pertubuhan IKRAM Malaysia (IKRAM) memandang serius berkenaan nilai integriti dalam kalangan pemimpin dan tokoh masyarakat. Ini termasuk hal memperolehi ijazah palsu dan sindiket pemalsuan ijazah (daripada universiti palsu, bogus universities, atau degree mills), mendakwa mempunyai kelayakan tertentu walaupun sebenarnya tiada, serta menggunakan gelaran-gelaran palsu berkaitan kelayakan dan kepakaran.

Tindakan ini bukan sahaja menyalahi undang-undang malah ia menimbulkan kesangsian terhadap keperibadian individu yang terlibat, bahkan meruntuhkan reputasi ahli bidang dan institusi secara kolektif.

Ia juga dilihat mencemar nilai profesionalisme sesuatu bidang serta menghina nilai intelek individu lain yang berkecimpung dalam bidang siasah, ilmiah dan industri.

IKRAM menggesa agar tokoh masyarakat terutamanya ahli politik, ahli perniagaan, pegawai perubatan alternatif, penceramah agama, penceramah motivasi, cendekiawan dan pakar-pakar bidang yang lain dan masyarakat umumnya untuk memberi perhatian khusus dalam memelihara Integriti.

IKRAM ingin mengingatkan bahawa tokoh masyarakat berperanan besar dalam mencorak masyarakat yang berilmu, berakhlak dan berintegriti.

Demi memelihara integriti dan kewibawaan diri, IKRAM juga menggesa kepada sesiapa yang tersilap dalam memelihara aspek ini untuk membuat pembetulan, tidak kira dalam apa jua bentuk termasuk kad nama, laman web, media sosial dan lain-lain.

Pada masa yang sama, IKRAM mengingatkan masyarakat untuk tidak mengambil kesempatan dan memanipulasi kandungan laman web seperti Wikipedia bagi menuduh tokoh masyarakat memiliki ijazah palsu walhal mereka tidak pernah mendakwa sedemikian dalam mana-mana majlis atau saluran rasmi.

Walau bagaimanapun, perlu diakui bahawa kompetensi, ilmu dan ketrampilan individu khususnya ahli politik dan tokoh masyarakat tidak diukur melalui sijil semata-mata. Sebaliknya, ia perlu seiring dengan nilai integriti yang dipaparkan termasuklah sifar penglibatan dalam penyalahgunaan dan pemalsuan dokumen dan ijazah.

Selain itu, penggunaan istilah dan pengakuan individu sebagai pakar juga perlulah mengikut konteks dan kelayakan sebenar, bukan sekadar menghadiri kursus beberapa jam atau beberapa hari tanpa melalui seliaan tesis dan/atau seliaan praktikum daripada pakar sebenar dan akreditasi daripada institusi berautoriti.

Tindakan tegas wajar dikenakan terhadap pemalsuan atau penggunaan sewenang-wenangnya gelaran ‘Profesor’ yang bukan daripada universiti yang diiktiraf, gelaran ‘Dr.’ tanpa mendapat ijazah perubatan atau kedoktoran yang diiktiraf, gelaran ‘Sir’ tanpa penganugerahan daripada Ratu England, gelaran ‘Datuk’ tanpa penganugerahan daripada pihak yang diiktiraf, malah gelaran ‘Ustaz’ dan ‘Ustazah’ tanpa kelayakan berkaitan Pengajian Islam.

Isu integriti tidak terhad kepada ijazah dan gelaran palsu semata-mata. IKRAM menyeru supaya isu integriti yang lain merangkumi rasuah, penyelewengan harta kerajaan dan penyalahgunaan dana turut dicegah, diurus dan dihadapkan ke muka pengadilan.

IKRAM percaya nilai integriti dan kompetensi pemimpin dan tokoh masyarakat akan membantu dalam mencorak pemikiran rakyat kelas pertama, selaras dengan harapan Malaysia Baharu dan salah satu ciri Negara Rahmah iaitu kepimpinan negara yang kompeten dan berintegriti.

Dr Hj Mohd Parid Sheikh AhmadPresiden Pertubuhan IKRAM Malaysia


Kebebasan yang tertangguh

Tentu kita mahukan bebas; bebas bergerak ke sini sana, berkumpul bersama-sama keluarga, melakukan aktiviti dengan sahabat, rakan sekerja, berlibur dalam negeri dan luar negara, sambil meneroka suasana yang dihamparkan-Nya. Ya, bebas seperti sebelum ‘kehadiran’ Covid-19 di muka bumi ini.

Sudah setahun lebih kita tidak dapat melakukan semua itu! Dan yang pasti segalanya itu tetap ada dalam ‘angan-angan’ percuma sesiapa pun, mahu bebas menjelajah ke mana-mana setelah pandemik ini berlalu.

Kerana peningkatan angka-angka yang mencemaskan itu, sekali lagi kita terpaksa duduk di rumah yang dinamakan sebagai Perintah Kawalan Pergerakan (PKP) Malaysia 2020, yang juga disebut sebagai PKP atau MCO, merujuk kepada tindakan pencegahan yang dilaksanakan oleh kerajaan terhadap wabak koronavirus (Covid-19) yang kita lalui sejak 18 Mac 2020 lalu.

Pelbagai suara dan omelan rakyat yang tidak menyetujui, hinggalah yang sedar tindakan itu perlu dilakukan lebih awal lagi oleh pihak kerajaan, maka sekali lagi pada hari 1 Jun 2021, kita terpaksa mendepani PKP 3.0.

Ramai yang gusar dengan tindakan yang dilaksanakan itu berikutan pihak kerajaan tidak berjaya memberikan keyakinan yang rasional kepada rakyat terutama sekali mereka yang putus pendapatan serta bekalan keperluan harian dan makanan.

Siapa yang tidak risau, apalagi mereka yang memang kerjanya ‘kais pagi makan pagi dan kais petang makan petang’ tentu sangat terkesan dengan arahan yang dikeluarkan ini. Ramai yang akan terkesan dengan pelaksanaan ini terutamanya kepada golongan B40 dan M40.

Mungkinkah, Bantuan PKP 3.0 yang diumumkan oleh Perdana Menteri, Tan Sri Muhyiddin Yassin yang telah bersiaran secara langsung di rangkaian TV melalui perutusan khasnya itu memberi kelegaan kepada rakyat?

Kita lihat nanti apa kata mereka yang terlibat.

Usaha dilaksanakan PKP ini, wajarnya kita semua akur bagi mengurang atau mensifarkan kes Covid-19, di negara ini. Ikuti segala arahan dan duduklah di rumah agar rantaian virus itu dapat dihentikan, insya-Allah.

Empat belas hari adalah ‘peperangan’ kita untuk menghapuskannya. Selain diiringi doa dan harapan kepada yang Maha Esa, teruslah kita ikuti segala SOP yang ditetapkan pihak Kementerian Kesihatan Malaysia (KKM).

Dengan masa yang dipenuhi di rumah ini, maka ambillah peluang melakukan aktiviti yang baik dan berfaedah agar waktu tidak terbuang begitu saja. Sebagaimana melihat PKP pertama dulu, rakyat Malaysia memenuhinya dengan kreativiti yang menarik seperti memasak, membaca, bercucuk tanam serta aktiviti lainnya.

Sebaiknya di setiap rumah orang Islam digalakkan melaksanakan solat berjemaah dan bacaan al-Quran sebagai penguat kesejahteraan dalam keluarga. Hakikatnya banyak perkara boleh dilakukan sepanjang PKP 14 hari ini.

Keprihatinan terhadap jiran tetangga dan masyarakat sekitar adalah sesuatu yang sangat perlu. Boleh jadi jiran di sebelah rumah kita memerlukan bekalan makanan atau bantuan emosi, maka segeralah kita menghubungi pihak yang sewajarnya bagi mengelakkan perkara yang tidak diingini terjadi.

Tentunya kita tidak banyak masa untuk melakukan semua ini sendiri, melainkan memerlukan kerjasama daripada semua pihak untuk berjaya menangani ujian ini.

Maka, jangan diabaikan perjuangan barisan hadapan yang sentiasa bersiaga dengan sebarang kemungkinan. Begitu juga kita sebagai rakyat perlu memberikan komitmen yang selayaknya untuk sama mensifarkan pandemik ini.

Atriza Umar
Pegawai Penerangan dan Perhubungan
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Langkah hantar balik sampah plastik tindakan tepat

IKRAM mengucapkan syabas atas tindakan Menteri Tenaga, Sains, Teknologi, Alam Sekitar dan Perubahan Iklim (MESTECC), YB Yeo Bee Yin, untuk menghantar semula sisa plastik ke negara asal.

60 buah kontena yang mengandungi 3,000 tan sisa plastik telah ditemui di Pelabuhan Klang dan akan dihantar semula pada hujung Mei ini. Sementara itu, pemeriksaan diteruskan ke atas 123 buah kontena mengandungi sisa dari pelbagai negara termasuklah United Kingdom, Amerika Syarikat, Jepun, China, Sepanyol, Kanada, Australia, Belanda, Jerman, Arab Saudi, Singapura, Bangladesh, Norway dan Perancis.

Ketegasan pihak menteri dan MESTECC dalam isu ini harus diberi pujian dalam usaha mencegah pihak-pihak yang tidak beretika dan menjadikan Malaysia sebagai pusat lambakan sampah.

Dalam usaha membangunkan Malaysia Baharu, inisiatif memelihara alam sekitar hendaklah dititikberatkan. IKRAM menggesa agar semua pihak yang terlibat dalam proses import dan eksport sisa plastik yang tidak bertanggungjawab ini dibawa ke muka pengadilan.

IKRAM juga akan terus menyokong usaha memelihara alam sekitar di mana ia adalah sejajar dengan nilai Pembangunan Yang Lestari, ciri kesepuluh Negara Rahmah yang diperjuangkan oleh IKRAM. Ini dapat dilihat melalui inisiatif dan pelaksanaan Polisi Hijau dan Rendah Karbon IKRAM.

IKRAM percaya bahawa Negara Rahmah adalah negara yang mementingkan kelestarian alam dan mengajak seluruh rakyat Malaysia untuk berperanan dalam mewariskan bumi ini dalam keadaan yang baik untuk kemaslahatan generasi yang akan datang.

Dr Hj Mohd Parid Sheikh AhmadPresidenPertubuhan IKRAM Malaysia

*Polisi Hijau dan Rendah Karbon IKRAM: http://bit.ly/polisi-hijau-ikram


Kenyataan Media Pertubuhan Wanita Malaysia mengutuk keganasan di Mesir

Kami amat terkejut dengan keganasan yang terus meningkat terhadap penunjuk perasaan prodemokrasi dan kem proMorsi, yang mengandungi orang awam dari pelbagai latar belakang, termasuk ahli-ahli Parti Keadilan dan Kebebasan (Freedom Justice Party (FJP)) dan Ikhwan Muslimin. Rakyat Mesir ini sedang menjalankan hak-hak mereka untuk membantah terhadap kudeta dan penyingkiran secara paksa seorang Presiden yang dilantik secara demokratik.

Adalah menjadi suatu keaiban bagi sebuah negara apabila tenteranya menghalakan senjatanya ke arah rakyat mereka sendiri termasuk wanita dan kanak-kanak, walhal sepatutnya tenteralah yang mempertahankan rakyatnya. Pihak prodemokrasi telah mengisytiharkan bahawa mereka akan mengadakan demonstrasi aman. Sehingga kini, tiga wanita telah meninggal dunia dan seorang kanak-kanak telah ditusuk perutnya dengan bayonet oleh seorang pegawai tentera. Jumlahnya, lebih daripada 100 kematian dan 700 kecederaan telah dilaporkan.  Kami, kumpulan dan pertubuhan wanita yang bertandatangan di bawah, menggesa  1. Ahli-ahli Parlimen Malaysia, Kerajaan Persekutuan Malaysia dan Kerajaan Negeri-negeri Malaysia untuk menyatakan bantahan yang jelas dan tegas kepada Kedutaan Mesir tentang peristiwa yang ganas dan mengerikan ini, dan bahawa pembunuhan kejam ini dihentikan serta merta, dan kedaulatan undang-undang dikembalikan;

2. Amerika Syarikat dan Kesatuan Eropah supaya mengiktiraf bahawa satu kudeta telah berlaku di Mesir, yang dibuktikan dengan peristiwa-peristiwa sejak 3 Julai;

3. Majlis Keselamatan Pertubuhan Bangsa-Bangsa Bersatu untuk mengadakan satu persidangan khas untuk mengutuk penggunaan peluru hidup oleh tentera serta keganasan yang melampau terhadap rakyat Mesir yang memprotes untuk demokrasi dikembalikan dan dimartabatkan semula Presiden yang dilantik secara sah yang telah menang dalam pilihan raya yang adil seperti yang disahkan oleh pemantau antarabangsa.

1. Wanita Pertubuhan IKRAM Malaysia2. Association of Women’s      Initiative for Research, Developemnt and Advancement (WIRDA)3. Interactive Muslimah Association (IMAN)4. Muslimah Interest Zone and      Networking (MIZAN)5. Pertubuhan MAWADAH6. Haluanita

MEDIA STATEMENT WOMEN ORGANISATIONS OF MALAYSIA

THE CONDEMNATION OF THE MILITARY COUP D’ETAT AND THE VIOLENCE AGAINST PRO-DEMOCRACY PROTESTERS IN EGYPT

28 July 2013 / 19 Ramadan 1434

We, the women organisations of Malaysia, offer our utmost condolences to the families of women, children and men slain during the present pro-democracy demonstrations against the military Coup d’état in Egypt.

We are horrified by the escalating violence meted out against the protesters of pro-democracy and pro-Morsi camps, consisting of civilians from all walks of life, including members of the Freedom and Justice Party and the Muslim Brotherhood. These Egyptian citizens were exercising their rights to protest against the Coup and forced removal of a democratically elected President.

It is the shame of a nation when its military turn their weapons against their own citizens, including women and children, instead of protecting the latter. The pro-democracy camp has declared that they would conduct peaceful demonstrations. But it is the military who continue to commit the acts of fatal aggression and violence. To date, three women have died and one child was bayoneted in his stomach by an army officer. In total, more than 100 deaths and 700 injured have been reported.

We, the undersigned Women’s Groups and Organisations, strongly urge

1. members of the Malaysian Parliament, the Federal Government of Malaysia and State Governments of Malaysia to declare a clear and strong protest to the Egyptian Embassy on this gruesome turn of events, and that the massacre should stop immediately and the rule of law must be returned;2. the United States and the European Union, to recognize that a Coup d’état has taken place in Egypt, proven by subsequent events since 3rd July; 3. the Security Council of the United Nations to convene a special sitting to denounce the military use of live bullets and excessive violence towards Egyptian citizens protesting for the return of democracy and the reinstatement of a legally elected President who won in fair elections confirmed by international monitors.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kes tiga anak Loh Siew Hong: Ini penjelasan Hidayah Centre Foundation

KUALA LUMPUR – Hidayah Centre Foundation (HCF) mengambil maklum mengenai kes mahkamah yang melibatkan tuntutan undang-undang oleh Puan Loh Siew Hong terhadap salah seorang kakitangan HCF, Ustazah Nazirah Nantha Kumari Abdullah.

“Kami memohon semua pihak yang terlibat secara langsung atau tidak langsung dalam kes ini untuk tetap kekal bertenang dan juga menghormati keputusan mahkamah dalam usaha mencapai keharmonian masyarakat majmuk di Malaysia ini,” kata Ketua Pegawai Eksekutif HCF, Hj Muhammad Fakharuddin Abdul Kudos dalam satu kenyataan media semalam di laman rasmi Facebook HCF.

Beliau yakin solusi terbaik akan dapat dicapai dalam masa terdekat dengan kerjasama semua pihak yang terlibat.

Katanya, HCF terpanggil untuk mengeluarkan kenyataan bagi memulihkan keadaan dan menjaga nama baik institusi juga kakitangan daripada fitnah yang sama sekali tidak benar yang sudah mula tersebar di media arus perdana sejak kebelakangan ini.

“HCF mengharapkan tidak berlakunya sebarang ancaman yang boleh menggugat keharmonian yang dilakukan ke atas sebarang individu yang terlibat dalam kes ini,” ujarnya.

Fakharuddin turut menjelaskan kronologi kes yang sedang berlaku.

“Pada tahun 2020, Ustazah Nazirah telah membantu menyantuni sebuah keluarga mualaf iaitu bekas suami Puan Loh Siew Hong, Encik Nagahswaran bersama tiga orang anaknya yang baru memeluk Islam.

“Encik Nagahswaran telah mendaftarkan pengislaman ketiga-tiga anaknya di Majlis Agama Islam Perlis (MAIPs) sekitar Julai 2020.”

Tegasnya, anak-anak tersebut telah diIslamkan oleh bapa mereka di MAIPs dan Ustazah Nazirah hanya menyantuni anak-anak tersebut selepas pengislaman mereka.

“Ustazah Nazirah telah membantu keluarga mualaf ini dalam hal kebajikan dan pendidikan sama sekali tidak mengetahui sebarang maklumat keberadaan ibunya pada ketika itu.”

Tambahnya, Ustazah Nazirah tidak pernah sama sekali menahan anak-anak tersebut secara salah, malah telah menjaga anak-anak tersebut kerana amanah yang telah diberikan oleh bapa anak-anak tersebut yang kini berada dalam penjara.

“Ustazah Nazirah telah berusaha menghubungi ibu anak-anak ini dari pelbagai sumber termasuklah di media sosial. Beliau juga telah cuba mengatur pertemuan anak-anak ini bersama ibunya beberapa kali, malangnya telah ditunda oleh Puan Loh sendiri.”

Menurut Fakharuddin, pada 11 Februari 2022, anak-anak tersebut telah dibawa ke MAIPs memandangkan pengislaman mereka berdaftar di sana.

“Seterusnya, oleh kerana anak-anak ini tidak bersedia menemui ibu mereka, anak-anak ini telah diserahkan di bawah jagaan Jabatan Kebajikan Masyarakat pada 14 Februari 2022 sehinggalah perbicaraan kes dijalankan.”

Berikut adalah pendirian HCF dalam kes tersebut:

1. HCF menyokong usaha yang dijalankan Ustazah Nazirah atas dasar tanggungjawab kemanusiaan juga selari dengan misi HCF sebagai pusat sokongan mualaf.

2. HCF berpegang kepada fakta bahawa Ustazah Nazirah adalah sebenarnya pihak yang telah mengambil inisiatif utama untuk mempertemukan anak-anak ini dengan ibu kandung mereka dan sama sekali bertentangan dengan dakwaan pihak-pihak yang mana Ustazah Nazirah telah dikatakan sebagai pihak yang menculik anak-anak ini. Beliau adalah PEMUDAH CARA dan BUKAN penculik yang menyembunyikan anak-anak ini.

3. HCF mengecam sebarang fitnah dan ancaman yang dilemparkan terhadap Ustazah Nazirah sepanjang kes ini berlangsung.

4. HCF mengambil maklum keputusan yang telah dibuat oleh mahkamah pada 21 Februari 2022 untuk mengembalikan semula anak-anak ini di bawah hak penjagaan ibunya kerana Islam sama sekali tidak akan memutuskan hubungan kekeluargaan, selari dengan al-Quran dalam Surah Luqman ayat ke-14 hingga 15:

“Dan Kami wajibkan manusia berbuat baik kepada kedua-dua ibu bapanya; …(sehingga akhir ayat) Dan jika ibu bapamu mendesak supaya engkau mempersekutukan Allah dengan sesuatu yang engkau tidak mempunyai ilmu tentangnya, maka janganlah engkau taat kepada mereka; dan bergaullah dengan mereka di dunia dengan cara yang baik…(sehingga akhir ayat).”

5. HCF menyeru agar akidah anak-anak yang telah memeluk Islam secara sukarela dijamin, dijaga dan dipertahankan oleh semua pihak.

6. HCF turut melahirkan rasa simpati atas kejadian yang telah menimpa Puan Loh Siew Hong sebelum ini.

7. HCF mengajak seluruh masyarakat majmuk untuk terus mengekalkan keharmonian dan saling hormat menghormati dalam menyelesaikan isu ini.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Sikap mukmin apabila menghadapi ujian

Perkara yang kita tidak suka tetapi diwajibkan oleh agama, maka ia adalah yang terbaik untuk kita walaupun pahit untuk kita telan dan lalui. Pasti Allah menjanjikan hikmah dalam setiap ujian yang diberikan.

Ramai di antara kita yang seringkali melihat orang lain dengan mata kasar bahawasanya mereka seperti tidak diuji oleh Allah SWT dengan nikmat kekayaan, pasangan, anak, pendidikan dan lain-lain sehinggalah wujud dalam diri kita rasa kecewa atas ujian yang menimpa kita.

Walhal sebenarnya, begitu banyak lagi orang lain yang diuji dengan ujian yang lebih teruk daripada apa yang kita alami, tetapi mereka reda dan kekal sabar dengan ujian itu. Dengan keyakinan yang tinggi, mereka sering berkata “Sesungguhnya kami kepunyaan Allah dan kepada Allah SWT jualah kami kembali.”

Allah SWT menyatakan dalam surah al-Baqarah ayat 155 hingga 157:

“Demi sesungguhnya! Kami akan menguji kamu dengan sedikit perasaan takut (kepada musuh) dan (dengan merasai) kelaparan, dan (dengan berlakunya) kekurangan dari harta benda dan jiwa serta hasil tanaman. Dan berilah khabar gembira kepada orang-orang yang sabar.”

“(Iaitu) orang-orang yang apabila mereka ditimpa oleh sesuatu kesusahan mereka berkata “Sesungguhnya kami kepunyaan Allah dan kepada-Nya jualah kami kembali.” Mereka itu ialah orang-orang yang dilimpahi dengan berbagai-bagai kebaikan daripada Tuhan mereka serta rahmat-Nya dan mereka itulah orang-orang yang dapat petunjuk hidayah-Nya.”

Bukan kita sahaja yang diuji dengan pelbagai ujian bahkan para nabi dan rasul yang menjadi kekasih Allah SWT juga diberikan ujian yang lebih jauh berat berbanding kita umat Nabi Muhammad SAW.

Kita perlu sentiasa ingat, ujian yang kita hadapi tidak hanya dalam bentuk kesusahan tetapi semua nikmat yang kita perolehi ini merupakan ujian di alam dunia ini daripada Allah SWT.

Apabila kita diuji dengan kesusahan, boleh jadi hati akan sering resah, tertekan dan terseksa hatta menderita sekalipun. Kebahagiaan dan kesenangan yang kita rasai hilang dengan sakit dan kesusahan. Maka sebagai hamba Allah SWT, pilihlah jalan sabar dan solat.

Di sini, ia menuntut kawalan diri yang tinggi serta kebergantungan yang mutlak kepada Allah SWT. Sebaliknya, apabila kita diuji dengan kesenangan dan nikmat, mungkin kita fikir ia merupakan kasih sayang serta rahmat Allah SWT tetapi ia juga merupakan ujian.

Cukup sedikit daripada kalangan kita yang diberikan nikmat lalu kita bersyukur atas nikmat-nikmat yang diterima. Untuk bersyukur atas nikmat yang Allah berikan baik kecil ataupun besar, bukanlah hanya dengan melafazkan kalimah “Alhamdullillah” semata-mata.

Tapi syukur yang sebenar bermaksud mengucapkan dengan lidah, menyatakan kesyukuran tersebut di hati dan membuktikan tanda syukur kita itu dengan melaksanakan segala perintah Allah SWT. Nikmat tersebut digunakan bagi menambahkan rasa cinta kita kepada Allah SWT.

Betapa berbahagia seorang mukmin yang dekat dengan Allah SWT, siapa pun dia, dari mana latar belakangnya, apa sahaja tahap kedudukannya, berapa banyak hartanya, semua nikmat tersebut tidak akan mengaburi matanya daripada terus bersabar dan syukur kepada Allah SWT.

Setiap manusia di muka bumi ini pasti akan diuji Allah SWT bagi menguji kita sebagai hamba kerana Allah Maha Memahami dan Maha Mengabulkan doa hamba-hamba-Nya.

Kita sering berdoa agar dikurniakan syurga yang kekal abadi di sana, hatta Allah SWT mengabulkan doa kita dengan menyediakan ujian di dunia supaya kita belajar reda dan sabar kerana sebesar-besar pahala adalah pahala sabar.

“Mereka itu semuanya akan dibalas dengan mendapat tempat yang tinggi di syurga disebabkan kesabaran mereka, dan mereka pula akan menerima penghormatan dan ucapan selamat di dalamnya.” (Al-Furqaan: 75)

Apa yang dilakukan oleh mereka yang berbahagia dengan ujian Allah SWT? Setiap kita amat mudah melupakan dosa. Maka sebagai mukmin yang ingin berbahagia, hendaklah sentiasa beristighfar dan melakukan solat sunat taubat bagi membersihkan hati kita daripada dosa kecil mahupun dosa besar, dosa yang sengaja atau tidak disengajakan.

Doa? Apa itu doa? Doa ialah permintaan kita sebagai hamba Allah SWT untuk perkara yang baik. Seperti yang kita semua maklum, doa merupakan satu ibadat, maka kita perlulah sentiasa berdoa dengan keyakinan yang Allah Maha Mengabulkan permintaan kita selagi ianya tidak menyalahi agama dan memutuskan silaturahim.

Janganlah ada dalam diri kita rasa bosan untuk berdoa, mungkin setahun, 10 tahun atau 20 tahun, doa kita tidak dimakbulkan tapi yakinlah bahawasanya Allah sentiasa dekat dengan hamba-Nya dan janji Allah yang Dia akan mengabulkan doa-doa hamba-Nya.

Ya, ramai yang mengatakan sabar setelah berkata keji, memaki hamun, bergaduh, mengeluarkan kata-kata nista sehingga menyakitkan hati insan lain.

Ketika ini, syaitan membisikkan kepada kita supaya jauh daripada syurga Allah tapi bagi hamba Allah yang bersabar pada pukulan yang pertama adalah sebenar-benarnya sabar.

Ketika ujian datang menimpa, pasti kecelaruan juga menjelma. Di sini, kita diajar untuk bersabar dengan mengucapkan “Sesungguhnya kami kepunyaan Allah dan kepada-Nya jualah kami kembali”.

Ramai di antara kita tidak menyedari bahawa nikmat yang diperolehi juga merupakan ujian daripada Allah SWT untuk menilai iman di dada kita.

Kita perlulah sentiasa menyandarkan nikmat yang diterima ini kepada Allah SWT dan ketika di puji seringlah menyebut “Alhamdulillah, segalanya daripada Allah SWT”.

Bila kita mendapat kegembiraan, selalu bersyukur dan apabila diuji, kita hendaklah bersabar. Boleh jadi apa yang kita suka, tidak baik untuk kita dan boleh jadi benda yang tidak baik itu baik untuk kita.

Bagi siapa yang reda dengan ujian yang berat akan mendapat pahala yang besar tapi siapa yang marah, dia akan mendapat murka Allah.

Oleh itu, kita perlulah sentiasa mengingati Allah saat diuji, walaupun ujian tersebut melalui pasangan, anak, keluarga, jiran, sahabat, kerja dan lain-lain. Ujian ini merupakan perantaraan oleh Allah tapi sebenarnya ujian itu memang telah dihadiahkan untuk kita oleh Allah SWT.

Ya Allah, tiada yang mampu membahagiakan diri kami kecuali Engkau. Pada saat kami bersedih dan cemas, pada saat kami menderita dan lemah, hanya kasih sayang-Mu yang dapat mengubati kami. Tiada lagi yang kami inginkan selain selalu bersama dan dekat dengan-Mu. Ya Allah, bersama-Mu kami bahagia.

Nuraini Che HussinGuru Sekolah Rendah Islam Aman, Machang, Kelantan

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Skandal Kapal LCS: Tunggu Apa Lagi?

Isu yang diperbualkan di media cetak, sama ada media sosial mahupun media rasmi berkenaan skandal demi skandal yang melibatkan kerajaan yang memerintah kadangkala masih boleh dipertikaikan oleh sesetengah pihak kerana selalu terjadi penulisan sebegini tidak dapat dipertanggungjawabkan.

Ini kerana mereka mungkin tidak mendapat maklumat yang menyeluruh atau tepat, selain mereka juga bimbang tulisan mereka akan memakan diri mereka semula seperti disaman oleh pihak pihak tertentu. Lantaran itu, penulisan atau penyataan mereka masih terbatas.

Namun, apabila kenyataan dikeluarkan oleh Jawatankuasa Kira Kira Wang Parlimen (PAC) atau Ketua Audit Negara atau beberapa jawatankuasa lain lagi yang sah di sisi undang dan ditubuhkan sendiri oleh kerajaan, maka apa lagi yang mahu ditunggu oleh kerajaan selain MELAKSANAKAN saranan jawatankuasa  tersebut?

Sekiranya tidak dilaksanakan saranan tersebut, rakyat akan tertanya-tanya, apa tujuan kerajaan menubuhkan jawatankuasa tersebut?

Adakah kerajaan mahu menubuhkan jawatankuasa lain pula untuk menyiasat sejauh mana kebenaran jawatankuasa seperti PAC contohnya, atau Laporan Ketua Audit Negara atau apa-apa sahaja jawatankuasa yang ditubuhkan oleh kerajaan?

Kalau dalam sektor awam, sekiranya terdapat laporan sebegini, dengan kadar segera pemegang jawatan tersebut digantung tugas atau diberikan cuti rehat bagi memastikan tindakan yang mengikut undang undang dapat dilakukan.

Dapatan laporan jawatankuasa siasatan kadangkala terlalu kecil, namun demi integriti perjawatan awam dan peringatan kepada yang lain, tindakan segera diambil.

Namun, apabila melibatkan ahli politik yang berjawatan menteri pusat lagi, sementara jawatankuasa yang menyiasat pula dilantik oleh Parlimen, badan legislatif TERTINGGI NEGARA, tindakan yang diambil terhadap laporan-laporan sebegini tidak mencerminkan keseriusan pihak kerajaan untuk bertindak.

Dalam isu kapal perang pesisir ini contohnya, kelihatan pihak pembangkang beria-ia mencadangkan supaya tindakan diambil kepada yang berkenaan.

Mana perginya ahli politik dari pihak kerajaan? Mana perginya saranan dari parti-parti sekutu dari pihak kerajaan yang memerintah?

Adakah dapatan siasatan ini mahu dipolitikkan juga? Adakah pembangkang sahaja yang merasakan apa yang berlaku ini satu kemungkaran?

Rakyat kebingungan dan tidak mustahil kalau hal ini berterusan, akhirnya nanti ia hanya menjadi bahan kempen politik sahaja! Sampai bila Malaysia terus berada di tahap ini sedangkan indeks korupsi negara terus merosot dari setahun ke setahun?!

Sebahagian rakyat telah sekian lama hidup menderita akibat ekonomi negara yang terus menguncup; ramai yang hilang pekerjaan, premis perniagaan tidak serancak dahulu dan terus hambar.

Mendukacitakan sekali nisbah yang membunuh diri akibat tekanan kehidupan meningkat secara mendadak. Semua ini memperlihatkan usaha secara bersungguh-sungguh perlu diambil.

Andai ada yang mengatakan isu kapal perang pesisir berlaku sebelum Covid-19, kita boleh buktikan selepas pandemik Covid-19, penyelewengan wang negara terus berlaku.

Buktinya projek PENJANA yang diwujudkan oleh kerajaan untuk membantu melatih mereka yang hilang pekerjaan supaya dapat bekerja semula telah diselewengkan hingga lebih RM100 juta tidak sampai kepada kumpulan sasaran.

Ini yang dapat dikesan. Berapa banyak lagi yang tiris yang tidak dapat dikesan?

Sama halnya dengan projek-projek yang diwujudkan sekarang, adakah ia benar benar mengikut peraturan, adakah ia sampai ke sasaran, atau adakah ia masuk tembolok keroni mereka sahaja sedangkan rakyat hanya putih mata?

Kita amat bimbang kalau RM100 juta untuk projek khas kepada mereka yang menderita  boleh tiris sehingga jumlah itu, projek-projek lain tidak mustahil berlaku ketirisan dan tidak sampai kesasaran.

Terlalu banyak yang kita dengar, namun untuk membuktikannya di mahkamah amat sukar kerana pencuri atau penyangak selalu dan sentiasa lebih cekap untuk menutup kejahatan yang mereka lakukan.

Saya menutup coretan ini dengan mengungkap kata-kata Prof. Jomo, mantan profesor ekonomi di Universiti Malaya. Beliau pernah berkata dalam satu forum yang saya hadir dan mendengar sendiri ucapan beliau:

“Peruntukan RM63 juta yang diberikan kepada sebuah agensi pelaksana kerajaan untuk membantu petani nelayan dan peladang di kampung-kampung hanya diagihkan kepada kumpulan sasaran tidak lebih dari RM10 juta, iaitu subsidi minyak diesel.”

Pun begitu beliau menegaskan lagi, “Nelayan-nelayan menggunakan minyak petrol untuk bot-bot kecil atau sampan mereka. Diesel digunakan oleh tekong-tekong bot laut dalam yang kaya-raya! Jadi apa yang petani, nelayan dan peladang dapat?” bentaknya.

Andai kita kias kepada isu kapal perang pesisir ini dengan isi ceramah Prof. Jomo, rakyat mahu benar-benar tahu dari kerajaan, apakah RM bilion yang diperuntukkan itu sepenuhnya digunakan untuk membina kapal tersebut dan dan segala urusan rasmi yang berkaitan dengannya?

Pada pemikiran rakyat, laporan siasatan PAC telah menghasilkan jawapan yang hampir sama dengan apa yang Prof. Jomo katakan, hinggalah kerajaan dapat membuktikan sebaliknya!

Dan kita tidak mahu mendengar jawapan daripada mereka yang terlibat seperti bekas PM, bekas menteri dan sebagainya kerana mereka itu mempunyai kepentingan dalam isu ini.

Ingatlah! Pemimpin yang melaksanakan tugasnya dengan adil dan penuh saksama akan berada di bawah lindungan Allah pada hari yang tiada perlindungan pada hari itu.

Dan pemimpin yang zalim, khianat dan tidak amanah, pengikutnya akan memohon daripada Allah untuk dikenakan azab yang berganda kerana ia mengkhianati amanah rakyat!

Dato’ Dr Hassan Basri Awang Mat Dahan
Timbalan Presiden
Pertubuhan IKRAM Malaysia
11 Ogos 2022

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Di sebalik ujian ada nikmatnya

Awal tahun ini negara kita masih lagi ditimpa bencana. Tidak habis dengan Covid-19, disambung pula dengan bencana alam iaitu banjir yang memberi kesan kepada mangsa, kerosakan harta benda serta ada yang meragut nyawa.

Pengalaman yang lepas tidaklah sehebat ini dan tidak hanya dijangka dengan keburukan sebegini yang memberikan kesan yang cukup meruntun jiwa. Awal tahun 2021 ini, mangsa banjir dilimpahi rezeki yang cukup banyak.

Alhamdulilah, syukur kepada mereka yang memberikan sumbangan dan bantuan. Namun di sebalik ujian yang melanda, haruslah kita sebagai hamba-Nya bersyukur dengan nikmat serta ujian yang telah diberikan kepada semua dan mengambil contoh serta pengajaran untuk kita mendidik diri menginsafi serta merasa cukup dengan apa yang ada.

Penulis agak terkilan dengan segelintir mangsa yang masih tidak merasakan kecukupan dengan nikmat yang telah disalurkan dan diberikan, sengaja menularkan cerita kononnya tidak cukup bekalan, tidak cukup makanan walaupun hakikatnya rezeki untuk mereka melimpah-ruah. Segala dakwaan tersebut tidak berasas dan tidak  sahih.

Kebiasaannya apabila berlaku bencana seperti banjir, segala persediaan di pusat-pusat pemindahan sementara (PPS) tidak mampu menampung segala kelengkapan dengan sempurna, pasti ada kelompangan dan kekurangan yang ada.

Namun itu bukanlah yang harus dicari seperti pihak mana yang salah, mana yang betul seperti bercerita di kedai kopi. Seharusnya kita perlu mencari jalan yang terbaik secara diam dan selesaikannya dengan bijaksana.

Bak kata orang, kiri kanan penuh bantuan. Bersyukurlah dengan apa yang ada, jangan terlalu meminta sehingga Allah tarik kembali kegembiraan yang ada dengan dihadirkan kedukaan yang berlipat ganda.

Seperti yang diketahui, ramalan kaji cuaca menyatakan bahawa gelombang kedua banjir besar akan berlaku. Justeru segala persediaan kelengkapan harus ditangani dan diperkemaskan lagi bagi meningkatkan kualiti keselesaan kepada mangsa dan  memberikan khidmat  yang terbaik kepada semua mangsa banjir.

Banjir gelombang pertama baru berakhir, sudah perlu menghadapi gelombang kedua. Segala penat lelah belum tertuntas, sudah datang ujian menimpa lagi.

Penglibatan pertubuhan-pertubuhan sukarelawan, agensi keselamatan, pertahanan, kebajikan yang banyak membantu melancarkan segala penyaluran bantuan kepada mangsa seharusnya diberikan penghargaan dan dihargai jasa mereka, termasuklah pihak pengurusan PPS yang memastikan keadaan mangsa terjaga dan terbela.

Sewajarnya tidak wujud penularan berita yang tidak benar dan berbaur fitnah apabila bencana berlaku. Seharusnya di peringkat ini, kita harus berganding bahu membantu, memberikan pertolongan dan saling membantu antara satu sama lain tanpa perlu menuding jari mencari kesalahan sesiapa.

Cukuplah mangsa-mangsa bencana yang trauma dengan kehilangan harta benda dan ada yang kehilangan nyawa. Bantulah dengan diam tetapi sampai, bukan ‘membantu’ dengan menularkan kata-kata yang tidak benar.

Syukur tidak terhingga apabila banyak penglibatan daripada pertubuhan yang hadir menyalurkan sumbangan kepada mangsa. Di sebalik ujian, Allah gantikan dengan kegembiraan. Pada saat kita mengeluh tentang kehidupan kita, renungkanlah ramai lagi yang di luar sana menginginkan kehidupan seperti kita.

Kecukupan itu terpulang pada penerimaan kita sendiri. Orang yang selalu bersyukur sentiasa merasa cukup tenang tanpa mengharapkan sesuatu yang melebihi daripada usaha mereka. Belajarlah mengucapkan terima kasih dengan apa saja pemberian dan bantuan yang diterima.

Orang yang bersyukur juga akan sentiasa Allah tambahkan rezeki atas setiap kesyukuran mereka menerima ujian dan dugaan yang Allah berikan. Percayalah, dalam setiap ujian ada hikmahnya dan dalam setiap kepayahan ada kenikmatan yang bakal diterima.

*Sekalung tahniah dan terima kasih kepada Pertubuhan Ikram Malaysia (IKRAM) Negeri Johor yang sudi datang melawat mangsa-mangsa banjir di PPS, termasuklah barisan pengendali PPS dan juga para penyumbang.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Allah sentiasa mendengar rintihanmu

Dalam kita mendepani cabaran kehidupan sehari-hari, pasti ada sahaja yang tidak kena di hati. Walaupun kita sudah berusaha untuk bersikap positif, namun ada sahaja perkara tidak diingini berlaku dan sangat menguji kesabaran kita.

Demikianlah sifat dunia. Selagi nyawa masih di kandung badan, selagi itulah pancaroba akan selalu berdatangan. Sehingga pada satu tahap kita terasa sudah tidak berdaya lagi, terasa beban begitu berat.

Di sekeliling kita, mungkin ramai yang bersimpati ketika kita dihempas ombak ujian begitu dahsyat. Mereka berkata, “Bersabarlah..” Begitu senang perkataan itu dilafazkan oleh lisan tapi hakikatnya yang merasai ujian hebat itu lebih terkesan.

Bilamana kita berada dalam situasi yang menghimpit diri kita seolah-olah tiada lagi jalan keluar, ingatlah bahawa ada Allah sentiasa mendengar luahan hati kita. Dialah sepatutnya yang menjadi tempat pertama kita bersandar dan mengadu segala masalah.

Jangan malu untuk menjadi hamba yang ‘manja’ kepada Allah. Tidak mengapa andai kita selalu mengadu kepada-Nya, walau sekecil-kecil perkara sekalipun. Sesungguhnya, Allah suka kepada hamba-Nya yang selalu menyerahkan setiap urusannya kepada Allah.

Daripada kita menangis bercerita sana sini kepada insan lain yang belum tentu dapat memberikan solusi yang tepat, adalah paling baik jikalau kita mengalir air mata meminta belas kasihan daripada Allah.

Pada akhir sepertiga malam, bangunlah untuk solat tahajud dan mintalah sungguh-sungguh kepada Allah akan penyelesaian setiap masalah yang sedang kita alami.

Percayalah bahawa andai kita rajin bangun malam, menangis bagaikan anak kecil meminta, merayu kepada Allah, insya-Allah, Dia tidak akan mengembalikan kita dengan tangan yang kosong.

Sebaliknya, satu persatu keadaan kita akan beransur membaik, satu demi satu tembok kesedihan, kegelisahan akan pecah, Allah akan berikan keceriaan semula dalam kehidupan kita. Yakinlah kepada Allah.

Sebenarnya, ada satu nikmat paling besar yang Allah berikan kepada kita, tapi kita sedikit sekali menyedarinya, iaitu iman. Tanpa keimanan, siapalah kita.

Dengan iman itulah, biiznillah, kita dapat memasuki syurga Allah. Sedangkan keadaan orang-orang kafir, tiada apa yang mereka harapkan pada hari akhirat melainkan akan dihumban ke neraka dengan pasti selama mana mereka tidak bersyahadah.

Manakala beruntungnya mereka yang telah memeluk Islam atau sudah terlahir Islam, beramal dengan Islam, satu-satunya agama yang diredai oleh Allah. Tidakkah kita mahu merenung dan bersyukur atas nikmat yang hebat ini?

Dengan sedikit ujian Allah jentik kita, takkan semudah itu kita goyah dan mahu mengalah? Padahal cubaan yang pernah dihadapi oleh orang-orang soleh terdahulu lebih berat lagi.

Mungkin kita pun tidak tertanggung dengan ujian sebegitu. Maha baiknya Allah, Dia menguji sesuai dengan tahap kemampuan kita.

Usah kita terlalu berfikiran negatif seakan tiada yang dapat mendengar tangisan dan curahan hati yang lara. Bukankah ada Allah Maha Mendengar dan Maha Melihat?

Tiada yang luput daripada pandangan-Nya. Cuma terkadang kita yang jarang kembali kepada-Nya. Allahul musta’an…

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Diam Atau Berbicara Lebih Baik? Ini Pandangan Islam

Membaca kisah-kisah yang dirakamkan dalam al-Quran akan memaparkan kepada kita seribu ibrah dan pengajaran yang boleh dijadikan panduan dalam kehidupan.

Jika anda masih ingat tentang kisah Maryam a.s., setelah beliau melahirkan Nabi Isa a.s. tanpa kewujudan seorang ayah, Allah SWT memerintahkannya untuk diam dan tidak menjawab sebarang pertanyaan daripada kaumnya. Situasi ini dirakamkan dalam al-Quran iaitu:

“Makan, minum, dan bersukacitalah engkau. Jika engkau melihat seseorang, katakanlah, ‘Sesungguhnya aku telah bernazar puasa (bicara) untuk Tuhan Yang Maha Pengasih. Oleh kerana itu, aku tidak akan berbicara dengan siapa pun pada hari ini.’” (Surah Maryam: 26)

Dalam situasi Maryam a.s., kita dapat fahami bahawa diam adalah solusi untuk menenangkan masyarakat yang terperanjat akan hal yang ajaib tersebut.

Melalui kisah ini, mesej yang ingin disampaikan ialah ketika keadaan menjadi genting, diam boleh menjadi pilihan terbaik untuk seseorang bertindak.

Dalam sebuah hadis, Rasulullah SAW pernah berpesan agar orang yang beriman kekal diam sekiranya tidak ada  perkara yang baik untuk diperkatakan.

Daripada Abu Hurairah RA bahawa Rasulullah SAW bersabda: “Sesiapa yang beriman kepada Allah dan hari akhirat, hendaklah ia berkata baik atau diam...” (HR Bukhari [6475] dan Muslim [47])

Hadis ini merupakan panduan terbaik untuk seorang mukmin menguruskan lisannya. Bercakap merupakan salah satu medium komunikasi penting bagi manusia. Justeru, Islam menganjurkan adab-adab tertentu berkaitan lisan atau percakapan.

Berdasarkan kepada hadis di atas, diam adalah lebih baik daripada bercakap perkara-perkara yang tidak berfaedah. Satu tip yang mudah tetapi ramai yang belum dapat amalkan.

Pada hari ini, ramai yang suka bercakap tentang semua perkara, dan apabila banyak bercakap, banyaklah salahnya. Apabila banyak salah, maka banyak kemudaratan yang akan timbul seperti perbalahan, persengketaan dan permusuhan.

Lidah tidak bertulang tetapi mampu menjadi tajam seperti pedang, Kata orang, lajak perahu boleh diundur, lajak mulut, padah balasannya. Justeru, menahan diri daripada berkata perkara-perkara yang tidak berfaedah ialah salah satu kemuliaan dalam Islam.

Berapa banyak persengketaan yang wujud hanya kerana lisan yang tidak terjaga. Malah, orang yang sentiasa bercakap tanpa berfikir terlebih dahulu diibaratkan seperti tin kosong yang berbunyi tetapi tiada berguna.

Pepatah diam-diam ubi berisi ada benarnya. Diam membolehkan seseorang berfikir dengan baik dan menghasilkan sesuatu dengan hikmah. Pendek kata, dengan diam, akal boleh berfikir dengan tenang.

Oleh sebab itu, Imam Syafie menurut sudut pandangannya menerangkan bahawa apabila seseorang itu hendak berbicara, maka hendaklah berfikir terlebih dahulu.

Jika jelas bahawa kata-katanya itu akan membawa kemaslahatan, maka berbicaralah. Namun, jika sebaliknya, maka eloklah berdiam diri.

Bagi orang yang beriman, lidah yang dikurniakan untuk menyampaikan tujuan-tujuan komunikasi sesama manusia tidak akan digunakan untuk berbicara sesuka hati dan sia-sia.

Sebaliknya ia digunakan untuk mengeluarkan kata-kata yang berhikmah dan nasihat-nasihat yang membetulkan perjalanan hidup manusia.

Manakala peranan diam pula dijadikan benteng bagi lidah manusia daripada mengucapkan perkataan yang sia-sia atau yang tiada keperluannya.

Dalam dunia tanpa sempadan, seseorang yang menjadikan imannya sebagai panduan dalam bertindak, akan berfikir sebelum bercakap atau bertindak. Islam menganjurkan Muslim untuk mengelakkan daripada menyibukkan diri dengan hal yang tiada kaitan dengannya.

Rasulullah SAW telah bersabda yang bermaksud: “Antara kebaikan keislaman seseorang, dia meninggalkan perkara yang tiada kaitan dengannya.” (HR Tirmidzi, 2317, Hadis Hasan)

“Keimanan dan kekufuran seseorang tiada terang dan jelas, selain dengan kesaksian lidah. Lidah mempunyai ketaatan yang besar dan mempunyai dosa besar pula. Anggota tubuh yang paling derhaka kepada manusia ialah lidah. Sesungguhnya lidah alat perangkap syaitan yang paling jitu untuk menjerumuskan manusia.”

Oleh kerana lidah boleh membawa kebaikan dan keburukan dalam hidup manusia, maka perlulah kita sentiasa berwaspada menggunakan lidah sewaktu bertutur kata.

Dengan kata lain, kita hendaklah bijak ketika berkomunikasi kerana sekiranya kata yang diucapkan boleh menyebabkan orang yang mendengarnya sakit hati atau terguris, ia boleh mendatangkan keburukan kepada kita.

Kata-kata ialah tanggungjawab yang akan dipersoalkan di akhirat kelak. Ingatkah anda akan satu ayat dalam Surah Yasin iaitu:

اَلْيَوْمَ نَخْتِمُ عَلٰٓى اَفْوَاهِهِمْ وَتُكَلِّمُنَآ اَيْدِيْهِمْ وَتَشْهَدُ اَرْجُلُهُمْ بِمَا كَانُوْا يَكْسِبُوْنَ

“Pada hari ini Kami membungkam mulut mereka, tangan merekalah yang berkata kepada Kami dan kaki merekalah yang akan bersaksi terhadap apa yang dahulu mereka kerjakan.” (Surah Yasin: 65)

Maka, diam memiliki hikmah dan ciri kriteria tersendiri ketika dipraktikkan. Apa yang penting adalah kita mengetahui waktu-waktu yang tepat untuk diam dan ketika bila pula bersuara sebagai sikap ketika berinteraksi dengan orang lain.

Diam pada tempatnya boleh menjadi kebiasaan apabila ia diterapkan dalam diri, dan mampu menjadikan kita lebih produktif.

Bersikap diam itu juga suatu kebijaksanaan dan keadilan, ilmu dan pengetahuan, bahkan merupakan akhlak baik yang mampu mendidik masyarakat awam daripada terjerumus ke lembah permusuhan dan kekeliruan. Rasulullah SAW pernah menyatakan kepada Abu Zar r.a.:

Semoga Allah merahmati Khalifah Umar bin Abdul Aziz, ketika beliau berkata: “Sesungguhnya orang-orang yang terdahulu (salafussoleh) itu berhenti (tidak bersikap melampau) atas dasar ilmu, mereka memiliki penelitian yang tajam (menembus), namun adakalanya mereka menahan dirinya (daripada meneruskan sesuatu perbahasan) sekalipun mereka lebih mampu dalam membahas sesuatu perkara jika mereka ingin membahasnya.” (Bayan Fadhli Ilmi Salaf)

Walau bagaimanapun, ada ketika diam bukan pilihan yang baik. Sebagai contoh, diam jika dizalimi, diam ketika menyaksikan kemungkaran atau kezaliman.

Rasulullah SAW pernah bersabda yang bermaksud: “Katakanlah kebenaran walaupun pahit.” (HR Ibnu Hibban, 361)

Ini bermakna, kemungkaran tidak boleh didiamkan kerana setiap Muslim bertanggungjawab untuk melakukan amar makruf nahi mungkar.

Lalu, diam atau berkata-kata? Yang manakah lebih utama? Dalam banyak keadaan, iman dan etikalah yang menentukannya.

Islam menggambarkan kata-kata yang baik sebagai suatu yang terpuji. Ini bermakna, bercakap tentang kebaikan dan perkara yang mendatangkan manfaat – meskipun banyak – ialah amalan yang baik. Dalam surah Ibrahim, Allah SWT telah berfirman yang bermaksud:

“Tidakkah engkau memerhatikan bagaimana Allah telah membuat perumpamaan kalimah ṭayyibah? (Perumpamaannya) seperti pohon yang baik, akarnya kuat, cabangnya (menjulang) ke langit, menghasilkan buahnya pada setiap waktu dengan seizin Tuhannya. Allah membuat perumpamaan untuk manusia agar mereka mengambil pelajaran.” (Surah Ibrahim: 24-25)

Dalam ayat ini, jelas sekali perumpamaan tentang kalimah dan kata-kata yang baik, perkataan yang membawa kepada keimanan kepada Allah Taala, percakapan yang mendatangkan kebaikan kepada pendengar atau penuturnya, dianggap sebagai sumber kebaikan berupa pahala dan manfaat yang akan dikecapi oleh semua.

Manakala kata-kata yang buruk atau bertujuan jahat pula digambarkan sebagai sepohon pokok yang buruk akarnya lemah dan tidak berasas sama sekali.

“(Adapun) perumpamaan kalimah khabitsah seperti pohon yang buruk, akar-akarnya telah dicabut daripada permukaan bumi, (dan) tidak dapat tetap (tegak) sedikit pun.” (Surah Ibrahim : 26)

Dr Hamidah Mat
Penasihat Pertubuhan Ilmuwan dan Cendekiawan Muslim Malaysia (ILMAN)
Timbalan Dekan Fakulti Sains Sosial dan Kemanusiaan, Open University Malaysia (OUM)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Perancangan strategik IKRAM laksanakan tuntutan lima maqasid syariah – Presiden

Persidangan yang berlangsung di Hotel Putra Jalan Tun Razak, Kuala Lumpur merupakan sidang kedua yang membahaskan usaha-usaha dakwah yang akan dilaksanakan oleh IKRAM – usaha dakwah yang terencana, memenuhi keperluan manusia dan menepati tuntutan syariat Islam. Persidangan dua hari itu bermula pada 2 Oktober 2010 dan ditangguhkan pada 3 Oktober 2010. Dewan Perwakilan Nasional IKRAM merupakan badan penggubal dasar IKRAM.

Dr Mohd Parid menambah bahawa IKRAM perlu memperkasakan wanita dan pemuda untuk turut membantu pembinaan tamadun manusia.

“Asas utama pembinaan manusia adalah makrifatullah yang azali dan qadim. Kita mendengar dan Allah mendengar tetapi pendengaran Allah tak sama dengan pendengaran makhluk. Kita melihat dan Allah melihat tetapi penglihatan Allah tak sama dengan penglihatan makhluk,” ujarnya.

Presiden IKRAM mengakhiri ucaputama dengan mengingatkan para perwakilan bahawa agenda yang digalas oleh IKRAM adalah besar; agenda membangunkan martabat umat untuk melaksanakan tuntutan syariat. Beliau mengajak seluruh pimpinan dan ahli IKRAM untuk berusaha secara bersungguh-sungguh untuk menjayakan agenda ini.

Antara perkara yang telah dibahaskan dalam persidangan Dewan Perwakilan Nasional kali ini adalah Rancangan IKRAM 2010-2011. Perancangan strategik ini telah diluluskan oleh DPN untuk dilaksanakan oleh IKRAM di seluruh negera.

DPN kali ini juga telah meluluskan penubuhkan sayap wanita IKRAM.


Pelantikan Profesor Dr Hanim, Nazril sebagai JKP IKRAM baharu

Sukacita dimaklumkan bahawa Profesor Dr Hanim Salleh dan Sdr Muhammad Nazril Laharadi telah dilantik sebagai Ahli Jawatankuasa Pusat (JKP) IKRAM baharu.

Profesor Hanim, 49, kini merupakan Ketua Wanita IKRAM Selangor dan Nazril, 38, merupakan mantan Presiden IKRAM United Kingdom & Eire sesi 2017/2018.

Pelantikan Profesor Hanim juga adalah selari dengan keperluan Perlembagaan IKRAM yang menghendaki sekurang-kurangnya tiga orang wanita menganggotai JKP. Beliau dijangka akan melepaskan jawatan Ketua Wanita IKRAM Selangor bagi memberi tumpuan kepada tugas sebagai JKP.

Kedua-dua lantikan Presiden ini telah disahkan dalam persidangan Dewan Perwakilan Nasional (DPN) yang berlangsung secara maya baru-baru ini.

Tahniah diucapkan kepada Profesor Hanim dan Nazril. Semoga amanah ini dapat dilaksanakan dengan sebaik-baiknya.

Pejabat Penerangan dan Perhubungan
Pertubuhan IKRAM Malaysia


Dakwah adalah untuk kesejahteraan rakyat dan negara

IKRAM mengikuti kebimbangan beberapa pihak tentang kenyataan Menteri Pendidikan di Dewan Rakyat yang menyarankan agar guru-guru agama dari Semenanjung untuk tidak segera pulang ke Semenanjung, sebaliknya kekal berkhidmat di Sabah dan Sarawak dan menjadikannya sebagai medan dakwah dan tempat untuk menabur bakti, memandangkan jumlah guru agama yang amat tidak mencukupi di Sabah dan Sarawak.

Kenyataan Menteri ini adalah bagi menjawab soalan YB Kubang Kerian yang bertanyakan tentang kekurangan guru-guru agama di Sabah dan Sarawak.

IKRAM menyokong penuh saranan Menteri sebagai langkah sementara bagi mengatasi kekurangan guru agama di Sabah dan Sarawak yang kini pada tahap kritikal (rujuk hansard Dewan Rakyat).

Dakwah hakikatnya adalah usaha memperbaiki (islah) agar negara menjadi sejahtera. Negara yang aman dan sejahtera adalah impian semua rakyat. Memandangkan negara berhadapan dengan pelbagai masalah akhlak dan keruntuhan moral di peringkat rumah tangga, sekolah, tempat kerja, sosial dan media, usaha dakwah harus diberi sokongan oleh semua pihak.

Guru-guru agama di sekolah-sekolah memainkan peranan penting bagi mendidik pelajar-pelajar untuk menjadi manusia yang berilmu, berakhlak dan berperibadi mulia seterusnya membina masyarakat penyayang.

Mereka harus melihat ini sebagai satu tugas mulia dan sebagai pengorbanan dalam usaha menabur bakti kepada negara. Moga mereka terus bersabar dan diberi kekuatan semasa berbakti jauh daripada kampung halaman serta diberi ganjaran yang sewajarnya.

Pada masa yang sama, IKRAM juga bersetuju agar usaha dilipatgandakan untuk meramaikan lagi guru agama dalam kalangan anak tempatan Sabah dan Sarawak kerana mereka lebih memahami budaya tempatan.

IKRAM juga mencadangkan agar Kementerian Pendidikan mengenal pasti dan mengkaji aduan-aduan dan permasalahan-permasalahan yang dihadapi oleh guru-guru agama Semenanjung yang mungkin tidak difahami sepenuhnya demi menjaga kebajikan dan kesejahteraan mereka dan juga keluarga mereka.

Dr Hj Mohd Parid Sheikh AhmadPresidenPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jual pil gugur di Internet tidak bertanggungjawab

Beliau tampil mengulas isu ini di TV Alhijrah berikutan penjualan pil menggugurkan janin yang semakin berleluasa di media sosial kini.

“Taatilah perintah Allah kerana setiap perintah dan suruhan Allah memberi jaminan kesejahteraan hidup manusia di dunia dan akhirat,” nasihat beliau.

Tambahnya lagi, sebagai contoh, Allah telah meletakkan batas-batas-Nya dalam pergaulan sesama manusia terutamanya batasan pergaulan antara lelaki dan perempuan.

“Lelaki tugasannya menjaga wanita. Hormatilah wanita kerana wanita berada di bawah jagaan seorang lelaki.”

Sehubungan dengan itu, Dr Fauziah menegaskan agar wanita perlu menjaga maruah diri dan mengelakkan diri daripada terlibat dengan sesuatu yang memberikan kesan sama ada jangka pendek dan panjang.

“Mereka juga perlu fikirkan tentang kesihatan diri.”

Sebelumnya, media sosial heboh memperkatakan tentang penjualan pil gugur kandungan yang mudah dibeli di Wechat dan WhatsApp.

“Penggunaan pil ini jika tanpa pengawasan boleh mengakibatkan kompilasi seperti pendarahan yang teruk dan jangkitan kuman,” jelas Dr Fauziah.

Bukan itu sahaja, amat menggusarkan lagi, tersebar juga gambar-gambar pembeli menunjukkan hasil penggunaan pil tersebut tanpa ada rasa penyesalan.


IKRAM Gesa Kembalikan Keselamatan dan Keamanan di Yaman

Pertubuhan IKRAM Malaysia (IKRAM) menggesa supaya  dikembalikan keselamatan dan keamanan di Yaman demi kesejahteraan rakyat  dan rantau Arab.

IKRAM bimbang dengan situasi keselamatan dan keamanan di  utara negara Yaman ekoran daripada konflik yang meletus antara kumpulan  Houthi dengan kerajaan Yaman.

IKRAM mengajak seluruh rakyat Malaysia untuk mengikuti  perkembangan yang berlaku di negara Yaman. Difahamkan terdapat lebih  daripada 500 orang pelajar Malaysia di beberapa universiti sekitar  bandar Sana’a seperti Universiti Iman, Universiti Sains dan Teknologi,  Universiti Yaman dan Darul Quran Malaysia-Yaman. Di Hadramaut, timur  Sana’a juga terdapat pelajar-pelajar Malaysia yang sedang meneruskan  pelajaran mereka.

Kebanyakan mereka adalah pelajar-pelajar persendirian yang  mengikuti kursus Bahasa Arab dan Pengajian Islam di pelbagai peringkat.

Masyarakat Yaman tersusun atas ikatan kekeluargaan  (kabilah) dengan jumlah penduduknya seramai 24 juta orang. 99 peratus  penduduknya adalah muslim dengan 65 peratus adalah Sunni dan bakinya  adalah Syiah Zaidiyah. Sejak Revolusi Iran, terdapat beberapa kelompok  warga Yaman yang belajar di Iran dan pulang mengembangkan fahaman Syiah  Imamiyah/Rafidah.

IKRAM merasa amat bimbang terhadap usaha-usaha  mengucar-kacirkan negara-negara Arab yang sepatutnya menjadi benteng  dan harapan untuk membela perjuangan Masjid al-Aqsa dan seterusnya  berhadapan dengan Rejim Zionis Kerajaan Haram Israel.

IKRAM percaya fenomena serangan kumpulan Houthi terhadap  Universiti Iman boleh menjadi pencetus peperangan Sunni dan Syiah  sebagaimana yang berlaku di Iraq dan Syria. Namun tindakan bijak  kerajaan Yaman menghantar tenteranya ke universiti tersebut dan menutup  sementara universiti diharap dapat mengelakkan pertempuran yang lebih  besar.

IKRAM merayu rakyat Malaysia untuk mendoakan keamanan buat  Yaman dan khususnya buat para ulama dan pendakwahnya seperti Sheikh  Abdul Majeed al-Zindani, pengasas dan Presiden Universiti Iman dan  pengarang buku terkenal “Kitab Tauhid (Diperakui oleh Fakta Sains)”.

IKRAM mengucapkan tahniah kepada kerajaan Malaysia melalui  kedutaannya yang telah menempatkan sementara pelajar-pelajar Malaysia di  pangsapuri yang dijangkakan selamat dan jauh dari tempat kejadian.

IKRAM berharap agar Duta Malaysia ke Yaman serta  pegawai-pegawainya dapat terus memastikan keselamatan pelajar-pelajar  Malaysia di sana serta memberikan kemudahan sewajarnya kepada seluruh  rakyat Malaysia di Yaman.

Ustaz Dr Mohd Parid Sheikh Ahmad PresidenPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Gah di samudera menuju Gaza

“Polis marin Itali datang ke kapal dan bertanya beberapa soalan dan kami dibenarkan berlabuh di sini. Alhamdullillah,” kata ahli misi WBG, Dr Fauziah Mohd Hasan.

Meskipun kapal Amal-Hope yang membawa Pn Norsham Abu Bakar mengalami masalah teknikal dan tidak dapat meneruskan pelayaran, ia tidak mematahkan semangat untuk Zaytouna-Olive yang membawa Dr Fauziah meneruskan misi menuju Gaza.

Walau bagaimana pun, Pn Norsham dapat turut serta dalam pelayaran ini dengan menaiki kapal Zaytouna-Olive bersama Dr Fauziah semasa berlepas dari Ajjacio.

Kapal Zaytouna-Olive semasa tiba di Ajjacio dan ahli-ahli misi WBG sebelum berlepas ke Itali

Pelayaran dari Barcelona yang dilaporkan tertangguh selama lebih 48 jam sebelum mendapat kebenaran pihak berkuasa maritim, menyaksikan ahli misi seramai 13 orang berjaya tiba di Ajjacio walaupun dengan pelbagai dugaan.

Ahli misi menghadapi cabaran ombak tinggi, keadaan kapal yang terhuyung-hayang, pergerakan anak kapal yang sangat terhad, penggunaan tenaga yang banyak untuk mengharungi ujian di lautan dan masalah kesihatan.

Sepanjang pelayaran, ahli misi yang kurang sihat akibat mabuk laut turut mendapat rawatan daripada Dr Fauziah yang berperanan sebagai pakar perubatan dalam misi tersebut.

Sama-sama kita doakan pelayaran seterusnya berjaya tiba di Gaza pada 1 Oktober 2016 nanti, insya-Allah. Untuk maklumat lanjut mengenai perkembangan sepanjang pelayaran, sila layari FB Rose2Rose.


Mostbet Türkiye Bahis Platformunun 2023 Yılında Güvenilir Incelemesi

Mostbet, 2009 yılında kurulan 1 milyondan fazla üyesi olan mostbet aviator 93 ülkede hizmet veren popüler ve lisanslı bir bahis sitesidir. Şəxsi hesabda oyunçu üçün hesabı fərdiləşdirməyə imkan verən parametrlər var. Hoş geldin teklifi sadece birkaç gün için geçerli olsa da, tadını çıkarabileceğiniz birçok promosyon var.

Mostbet bir anlamda sektör payının ciddi bir kısmını ele almıştır. Yapacağımız hızlı incelememiz sonucunda sitenin sahip olduğu bu trafiğin ve yorumların abartı olup olmadığına dair çıkarımda bulunacağız. Bünyesinde Visa, Ecopayz, Maestro, Mastercard, Litecoin, Bitcoin, Papara ve Ripple gibi para yatırma seçenekleri ile bu süreç kısa sürede tamamlanır. Bahis şirketi ayrıca sanal spor bahis simülasyonları olan Aviator oyunları da sunmaktadır. Futbol, basketbol ve daha fazlası gibi çeşitli spor dallarında simüle edilmiş maçlara bahis oynayabilirsiniz.

Örneğin Aviator, kullanıcıların iletişim kurmasını sağlayan bir canlı sohbet özelliğine sahip olduğu için sosyal bir bahis oyunu olarak biliniyor. Kullanıcı konumuna uygun bayrakların da ana sayfa düzenine eklenmesi hoş bir görüntü sağlıyor.

Herhangi bir çevrimiçi oyun platformundaki anlaşmaya müdahale eden şeylerden biri, profesyonel müşteri hizmetlerinin kalitesidir. Mostbet güncel giriş adresine hızlı bir şekilde ulaşarak kazanma şansına sahip olabilirsiniz. Mostbet, spor bahisleri hizmetleri ile tanınmaktadır, ancak aynı zamanda çeşitli kumarhane oyunları da sunmaktadır. Oyun seçimi bahis bölümünden daha küçüktür, ancak mevcut Mostbet müşterileri için uygundur. Most bet web sitesi 2010 yılından bahis sektöründe ilk adımlarını atmıştır mostbet giriş.

Hızla büyüyen ve çoğunu kullanan bahis platformuna katılmak istiyorsanız, Android cihazınıza uygulamaları indirin. 18 yaşın üzerindeki herkes Kazakistan’daki Mostbet Casino web sitesine kaydolabilir. Oyuncular ayrıca bir Google hesabı aracılığıyla kolay yetkilendirmeye erişmek için bacaklardan birini çekerler.

Casino sitesinin mobil sürümünü başlatmak için, kullanılan herhangi bir tarayıcıyı açmanız ve kaynağın alan adını girmeniz gerekir. Promosyon kodları, bahis maliyetini azaltmak, bonus miktarları almak veya başka avantajlar elde etmek için kullanılabilir. Bunlar bonuslardan sadece birkaçı; aralarından seçim yapabileceğiniz birçok heyecan verici promosyon var. Oyuncuların herhangi bir bonus talebinde bulunmadan önce şartları okumaları ve anlamaları tavsiye edilir. Kayıt tamamlandığından, ancak 7 takvim gününden fazla olmasından bu yana 15 dakika geçtiyse, karşılama bonuslarının sayısı%100 olacaktır.

Aviator oyununun en önemli taktiği çok fazla para bahsinden başlamamak ve çok hırs yapmamaktır. Buna ek olarak, bazen oyuncular bültenleri kabul etmeyi unuturlar ve en son bahis adresini bulamazlar. Çok sayıda etkinliğin yanı sıra, bu bahis bürosunun müşterileri yüksek oranlara dikkat çekiyor. İkincisi, zaman ve spordan bağımsız olarak şu anda en popüler etkinliklerden oluşan bir settir.

BTC, Havale, Payfix, Papara, kredi kartı, banka kartı gibi yöntemlerden birini seçe bilirsiniz. Hesap bilgileri, şifre ve yatırdığınız parayı kontrol ettikten sonra parayı yatır tuşuna basarak para yatırmayı gerçekleştirmiş oluyorsunuz. En fazla 5 dakika içerisinde paranız hesabınıza yatmış oluyor ve aviator oyununda oyuncu statünüz yer alıyor. Ayrıca, her ikisi de web sitesinin masaüstü sürümünde bulunmayan özel bonuslar ve promosyonlarla birlikte gelir. Mostbet, Türk kullanıcılarına her yerde empieza her zaman bahis seçeneklerine kolay erişim sağlayan web sitesinin mobil versiyonunu sunuyor. Mobil sürüm, sezgisel ve kullanıcı dostu bir düzen ile masaüstü site ile aynı özellikleri empieza işlevleri sağlamak üzere tasarlanmıştır.

Müşterilerin olumlu değerlendirmeleri sayesinde, yeni oyuncular şüphesiz hesaba para aktarabilecek ve bahis oynayabilecekler. Bu bonus, tüm yeni site veya uygulama kullanıcıları için kullanılabilir. Yüksek kaliteli arayüz nedeniyle, formu doldurmak kolay olacaktır; bu, bu platformun bir parçası olmasını sağlayacaktır. Bahçeler, genel kayıt işlemini sonlandırmak için temel kişisel bilgileri tanıtmak zorundadır.

Bundan dolayı belli aralıklar ile giriş adresini değiştirecektir. Sizde siteye ulaşımda giriş sorunu ile karşılaşmamak için bizi takip ediniz. Dolandırıcılar bunu uzun süredir kullanıyor ve bahis ofisinin tam kopyalarını oluşturuyor. Böylelikle kullanıcılardan kişisel verileri, kart numaralarını ve parayı çalarlar. Bu bahis ofisinin objektif çalışması için olumsuz bir soruşturmayı düşünmek gerekir. Bu tür zorluklar bilgisayar korsan saldırıları, saldırılar veya bölgesel kısıtlamalar nedeniyle ortaya çıkabilir.

Tabii ki, bukmeker şirketi Türkiye lirası ile para yatırmak ve elde etmeyi kabul ediyor. Küçük bir ekran için değiştirilen arayüz sayesinde kumarhanenin ana versiyonundan daha uygun olacaktır. Oyuncular için avantaj, finansal işlemler gerçekleştirirken kumarhanenin komisyonları kaldırmamasıdır. Kazanılan fonları almak için, Kişisel Hesabın uygun bölümüne istek bırakmak yeterlidir. Mostbet Aviator’un tasarımının – oldukça orijinal olmasına rağmen, burada kazanç elde etme prensibi pratik olarak normal klasik slottan farklı değildir. Oyunun avantajlarından biri, yüksek RTP veya geri dönüş yüzdesidir.

Aksi takdirde, yeni kullanıcı ikinci önemli prosedürü – doğrulamayı başarıyla tamamlayamaz. Ayrıca Bitcoin (BTC), Litecoin (LTC), Ethereum (ETH), Dash (DASH) ve Ripple (XRP) gibi başka kripto para birimlerini de kabul eder. Hareket halindeyken bahis oynamanıza izin verecek bir spor platformu arıyorsanız, bu casino listenizin başında olmalıdır. Mostbet İngilizce, İspanyolca, İtalyanca, Fransızca, Portekizce dahil olmak üzere bir dizi dili desteklemektedir. Yani, nereden olursanız olun, bu bahis sitesini kendi ana dilinizde kullanabileceksiniz.

Bağlantı konumlarına özel değişebilen tema ve yazı dilleri kolay kullanıma yardımcı oluyor. Mostbet casino, Türkiye ve Avrupa şampiyonaları da dahil olmak üzere çeşitli liglerde sporlara canlı bahis sunar. Son zamanlarda artan bahis oyunları sonucunda bahis severler de fazlasıyla artmıştır.

Bu bonuslar, yeni oyuncuları siteye çekmek ve mevcut oyuncuların devamlılığını pigments terres couleurs. Mostbette bahislere bayılan arkadaşını getirirsen hem sen, hem arkadaşın kazançlı çıkar. Mostbet para çekme seçenekleri online bahis ve şans oyunları sektöründe tercih edilen hızlı ve güvenli yöntemlerden oluşmaktadır. Lisanslı bir bahis operatörüdür, bu nedenle paranızın ve kişisel bilgilerinizin güvende olduğundan emin olabilirsiniz. Mostbet giriş sitesinin güncel adresini buldu iseniz siteye bir de VPN sağlayıcı ile girmeyi deneyin. Aviator slot oyunu, Mostbet casino ve bahis sitesi kullanıcıları tarafından oynanabilir.

Ana hoşgeldin bonusunun yanı sıra, bahis şirketinin düzenli Mostbet bonusları da mevcuttur. Yüksek profilli spor ve siber spor etkinliklerine bahisler, belirli casino oyunlarında iyileştirilmiş koşullar vb. Ekranın üst kısmındaki “Promosyonlar” düğmesine tıklayarak promosyonlara gidin. İlk başta, şüpheli suçlunun bahisleri iptal edilebilir veya para çekme işlemleri kısıtlanabilir. Bunlar, rekabetçi çevrimiçi oyun dünyasındaki etkinlikler üzerine oynanan bahislerdir. Counter-Strike, Dota 2, League of Legends ve Valorant gibi oyunlar düzenli olarak oynanmaktadır.

Aksi takdirde, ayrıntılı bir istekle teknik destekle iletişime geçemez, hesap engellemeyle ilgili zamanında bildirim alamazsınız vb. Bahis şirketindeki her profil belgeler yardımıyla onaylandığından, erişiminizi kaybetseniz bile postayı değiştirmek zor olmayacaktır. Sitedeki özellikle deneyimlediğim uçak oyunlarında jetx ve aero tuşlarda basmama gibi bir sorun var çeşitli bahaneler yazıyorlar. Wi-Fi’den ekran kaydı alıp gönderdim, fakat hala sorunum çözülmedi.

Para yatırma ve çekme işlemleri için kredi kartı veya popüler e cüzdanlardan birini sobre kullanabilirsiniz. Bunun yanı sıra daha çok ve aktif oynadığınız zaman bonus yüzdeleriniz ve bonus haklarınız da yükselmiş olur. Sitenin mobile versiyonu da tıpkı bilgisayardaki gibi çalışıyor ve kalitesinden hiç ödün vermiyor. Üzgünüz, şikayet yazma izniniz yok, Şikayet yazmak için giriş yapmalısınız. Buna ek olarak, Mostbet kişisel ve finansal bilgilerinizi korumak için en gelişmiş güvenlik önlemlerini kullanır.

Kişisel dolap alanı, hesabınızı yönetmek için ihtiyacınız olan tüm seçenekleri içerir. Slotun bu versiyonu, şansınızı denemenizi ve adrenalinin gerçek bir kısmını almanızı sağlar. Ek olarak, başarılı bir oyun kullanıcıya iyi bir kâr sağlayabilir. Casino oyunları teklif eden kumar sitelerinde oyuncu hesabı yaratarak para yatıra bilirsiniz. Buna ek olarak, genellikle mevduatın hesaplanması ve kârın geri çekilmesiyle ilgilenen kullanıcılar sıklıkla sorulur. Bu tarz sitelerin güvenliğinden kesinlikle şüphe etmenize gerek yoktur.

Mostbet Poker, Texas Hold’em, Omaha ve Seven Card Stud dahil olmak üzere çok çeşitli poker oyunları sunan çevrimiçi bir poker odasıdır. Bu, uygulamayı indirmekten kaçınmak isteyen veya uygulamayla uyumlu olmayan bir cihaz kullanan kullanıcılar için uygun bir alternatiftir.

Aviator oyunu genellikle 18 yaş grubundan 40 yas grubuna kadar kişileri ilgisi altına almış durumda. Arkadaşını davet et bonusunda ise arkadaşınızın yatırımından %40 bonus alınır. Arkadaş sayısı sınırsızdır ve arkadaşınızla kullanıcı ağı oluşturarak kazanç sağlanır. Kazanan kişiler rastgele belirlenmektedir ve üyeye bildirim ile bilgi verilmektedir.

Futbol, basketbol, tenis, buz hokeyi ve daha pek çok spor dahil olmak üzere geniş bir spor yelpazesine sahiptirler. Sitedeki bahis hatları da benzer hizmetler sunan diğer web sitelerine kıyasla oldukça rekabetçidir. Online spor bahisleri ile ilgilenen Türk kullanıcılar Mostbet sitesine göz atmalıdır. Ayrıca, ortaklar kârlarını artırmak için kullanabilecekleri özel promosyonlara ve bonuslara erişim elde ederler.

Bu finansal robotu kullanırsanız gelecek hakkında endişelenmenize gerek yok. Bu çevrimiçi bahis bürosu ana sayfada bekleyebileceğiniz her şeyi yönlendirir. Apk indirme seçeneğini kullanmak için önce bahis şirketinin web sitesine gitmelisiniz – bunun için aktif bir ayna gerekebilir. Mostbet, çeşitli spor dallarında canlı bahis sunan bir çevrimiçi bahis sitesidir.

Bu uygulama ile kolayca bahis oynayabilir ve daha fazla  para kazanabilirsiniz. Mostbet online casino, dünyanın dört bir yanından yüzlerce spor karşılaşmasında oranlar ve bahis hatları sunan bir spor platformudur.

Mostbet, müşterilerine en iyi deneyimi yaşatmak için özel olarak tasarlanmış bir mobil uygulama ve mobil versiyonu sunmaktadır. Uygulamalar ayrıca cihazınızda herhangi bir ekstra yer kaplamadan çalışacaktır. Mobil versiyon sayesinde, Mostbet’in tüm özelliklerini telefonunuzdan erişebileceksiniz. Ayrıca, akıllı telefonunuzu her zaman yanınızda taşıyabileceğiniz için daha kolay erişim sağlayabilirsiniz. Ve elbette ki Mostbet şikayet mail hattı şeklinde ayrı bir mail iletişim hattı da görüntülemekteyiz.

Orada bakara, blackjack, birkaç çeşit rulet, poker, sic bo ve daha fazlasını bulacaksınız. Yeni oyuncular kayıt olduktan sonra büyük hoş geldin bonusları alırlar. Örneğin, 6.000 lira bonus artı 250 freespin artık Mostbet’te mevcut. Bunu elde etmek için tek yapmanız gereken ilk kez para yatırmaktır. Ana ekranda oyunlar özelliklerine göre (bonus, jackpot, risk oyunu vb.), türe göre (çizgi film, spor, 18+, Mısır vb.) ve sağlayıcıya göre sıralanabilir. Yardım hattı, posta ve mesajlaşma operatörleri günün 24 saati hizmet vermekte ve oyuncuların sorularını derhal yanıtlamaktadır.

Kurulum ayrıca kullanıcı müdahalesi olmadan otomatik olarak gerçekleşecektir. Mostbet çevrimiçi bahisçileri için mevcut olan hem tekli bahisler hem de ekspres ve katlardır. Bu tür oranların herhangi bir sayısı olabilir, ancak hepsi birbirinden bağımsız olarak hesaplanacaktır.

Bu konuda daha fazla bilgi edineceksiniz ve bu raporun sonraki bölümünde bunun neden Mostbet’te böyle olduğunu öğreneceksiniz. Mostbet’ten para çekme, geçerli bir ödeme yöntemine sahip oldukları sürece, konuma bakılmaksızın tüm müşteriler tarafından kullanılabilir.

Ayna web sitelerini kullanmanın hizmet şartlarına aykırı olabileceğini ve güvenlik  riski oluşturabileceğini unutmayın. Mostbet uygulamasını indirmek ve yüklemek için resmi web sitesine gidebilir ve verilen talimatları takip edebilirsiniz. Uygulamayı cihazınıza bağlı olarak App Store veya Google Play Store’da da bulabilirsiniz. Daha fazla bilgi için ilgili bonusun hüküm ve koşullarını kontrol edin. Bu sitede spor bahisleri yapmak için Türk kullanıcıların öncelikle web sitelerine kayıt olarak kendilerinde bir hesap açmaları gerekmektedir.

Şu anda, bahis şirketi resmi web sitesinin Türkçe’ye çevrilmesiyle ilgileniyor. Tüm yetişkin müşteriler, Mostbet casino web sitesine girerek kumar ve eğlence portalının hizmetlerini kullanabilir. Hesap açma ve gerçek bahisler için slot makineleri açma, yalnızca on sekiz yaşını doldurmuş müşteriler için geçerlidir. Duygularını ve adrenalini olabildiğince şarj etmek isteyenler için tasarlanan bu tür oyunlar, gerçek bir yer temelli kurumu ziyaret ediyormuş hissi veriyor.

Aviator ve diğer slotları oynayan tüm casino kullanıcıları cömert bonuslar alabilir. Onlar sayesinde, kazanma şansını önemli ölçüde artırmak mümkün olacaktır.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Afghanistan Wajar Benarkan Kembali Pelajar Wanita Memasuki Universiti

Pertubuhan IKRAM Malaysia (IKRAM) mengambil maklum keputusan kerajaan Afghanistan di bawah Taliban pada 20 Disember lalu yang melarang pelajar wanita daripada memasuki universiti negara itu sehingga diberitahu kelak.

IKRAM menyifatkan bahawa keputusan larangan tersebut adalah langkah ke belakang yang menafikan hak golongan wanita untuk mendapatkan pendidikan tinggi.

Dengan pendidikan, telah terbukti bahawa golongan wanita mampu menyumbang kepakaran dan khidmat mereka dengan signifikan dalam pembangunan negara setelah tamat belajar kelak.

Mereka juga mampu membina kehidupan yang lebih baik dan lestari serta mengeluarkan keluarga dan komuniti mereka daripada belenggu kemiskinan yang berterusan.

Oleh itu, IKRAM menggesa kerajaan Afghanistan agar membenarkan kembali pelajar wanita di negara itu untuk memasuki universiti dengan segera. IKRAM sedia berbincang dan bekerjasama dalam menyelesaikan masalah ini.

Hj Badlishah Sham Baharin
Presiden
Pertubuhan IKRAM Malaysia


Tahniah buat enam pelajar Malaysia ke Harvard

SERI KEMBANGAN – Perdana Menteri Malaysia, YAB Dato’ Sri Ismail Sabri Yaakob mengucapkan tahniah kepada semua bakal pelajar peringkat ijazah Sarjana Muda Universiti Harvard.

“Tahniah saya ucapkan kepada enam pelajar muda tanah air yang akan menjejakkan kaki ke Harvard College, sekolah peringkat sarjana muda bagi Universiti Harvard yang merupakan universiti terkemuka dunia,” katanya menerusi Facebooknya.

Beliau menganggap kejayaan enam pelajar Malaysia melanjutkan pengajian ke Harvard College, Amerika Syarikat sebagai satu pencapaian membanggakan buat negara dan turut mendoakan agar mereka beroleh kecemerlangan dalam bidang yang diceburi.

Keenam-enam pelajar tersebut ialah Chooi Je Qin dari Johor, Herman Leong Xin Yang dan Ishant Shah dari Pulau Pinang, Carisma Michaela Wong dari Sabah, Lee Ee Jenn dari Kuala Lumpur dan Alyssa Yap Xin Yi dari Sarawak.

Kesemua pelajar berkenaan dijangka akan menamatkan pengajian di Harvard pada 2026.

“Bilangan pelajar Malaysia yang diterima menuntut di institusi pengajian itu kali ini adalah yang tertinggi dalam sejarah negara,” kata salah seorang penemu duga Alumni Harvard College untuk Malaysia, Wan Nadiah Wan Mohd Abdullah Yaakob.

Mereka yang berjaya dipilih daripada 61,220 orang pemohon dengan kadar pengambilan pelajar bagi kelas 2026 adalah yang terendah dalam sejarah Harvard iaitu 3.19 peratus.

Sebelum ini, maksimum hanya dua pelajar dari Malaysia atau tiada langsung yang diterima masuk ke universiti tersebut.


Menghadapi Dunia VUCA Dalam Pendidikan Anak-anak

Perbincangan berkaitan VUCA (Volatility, Uncertainty, Complexity dan Ambiguity) atau ‘The New Norm’ bukan perkara baharu, ia telah menjadi topik perbincangan dunia pada awal tahun 2000 lagi.

Penggunaan VUCA mula diperkenalkan oleh Kolej Perang Tentera Amerika Syarikat untuk menggambarkan keadaan dunia yang tidak stabil (volatility), tidak pasti (uncertainty), rumit (complexity) dan kabur (ambiguity).

Kepelbagaian arah tuju ini adalah hasil daripada tamatnya perang dingin yang dipetik daripada sebuah kertas kerja oleh Sekolah Perniagaan, Kenan-Flagler University of North Carolina.

Tidak terhad hanya kepada lambakan maklumat dan kepesatan teknologi sahaja, malah kehadiran dunia VUCA ini bakal merubah lanskap pendidikan 360 darjah dan akan memberikan impak yang sangat ketara kepada generasi hari ini dan akan datang.

Sudahkah kita sebagai salah seorang pemegang taruh kepada sektor pendidikan bersedia dengan kehadiran dunia VUCA ini?

Dalam menghadapi dunia VUCA, tidak dapat tidak sektor pendidikan menjadi  tulang belakang bagi mencetak sumber manusia yang berkualiti.

Mantan Menteri Pendidikan Dr Maszlee Malik dipetik berkata semasa pelancaran Persidangan Kepimpinan dan Pengurusan Pendidikan Antarabangsa (ICELAM) yang pertama, di Institut Aminuddin Baki (IAB), Genting Highlands, adalah penting bagi pendidik untuk terlebih dahulu menetapkan fikiran mereka, mencakupi keupayaan masing-masing dan menyediakan diri mereka untuk persekitaran yang sentiasa berubah-ubah yang dicirikan oleh VUCA.

Para pendidik dan pemimpin pendidikan seharusnya telah bersiap sedia untuk mempersiapkan dunia pendidikan dengan cabaran-cabaran yang bakal dihadapi kelak.

Pendidik dan pemimpin pendidikan perlu melaksanakan perancangan serta tindakan proaktif dengan membuat pelbagai kajian, mengumpulkan data yang berkaitan agar dapat merangka serta meramal dengan baik tentang pekerjaan yang masih relevan pada masa hadapan.

Sistem pendidikan hari ini haruslah ‘direjuvenasi’ (diberi nafas baru) agar dapat melahirkan para pelajar yang berketrampilan dan sesuai dengan bidang pekerjaan masa hadapan. Peluang-peluang baharu perlu diteroka supaya para pelajar dapat dipersiapkan lebih awal untuk memasuki dunia yang lebih mencabar kelak.

Untuk merealisasikan perkara tersebut, dunia pendidikan perlu berinovasi bagi mencipta karakteristik pembelajaran yang fleksibel, dinamik, kreatif, inovatif dan cerdas agar dunia pendidikan dapat mencipta atmosfera pembelajaran yang bebas, kreatif, kompeten yang tidak lagi terperangkap hanya dalam ruang lingkup bilik-bilik darjah semata.

Kaedah pembelajaran berpusatkan pelajar perlu terus diperkasakan agar pelajar dapat mandiri dalam meneroka minat serta potensi mereka dan tanamkan dalam fikiran serta jiwa mereka bahawa dunia ini adalah kelas pembelajaran bagi mereka sepanjang hayat.

Kaedah pembelajaran yang bermatlamatkan peperiksaan dan berpandukan silibus yang ‘rigid’ (kaku) juga harus diminimakan agar tidak mengganggu perkembangan serta menyekat pelajar dari terus meneroka.

Jack Ma, pengasas dan CEO alibaba.com ketika ditemubual oleh CNBC, pada 24 Jun 2017 menyatakan bahawa, “Gelombang baru akan datang, pekerjaan akan diambil alih”. Beliau melihat perubahan serius dalam dunia pekerjaan pada 30 tahun akan datang, terutama ketika kecerdasan teknologi mampu untuk  mengalahkan pengetahuan manusia pada umumnya.

Banyak manusia yang akan kehilangan pekerjaan. Justeru, sektor pendidikan tinggi perlu mempersiapkan para graduan dengan  kemahiran yang sesuai agar mampu kekal relevan pada masa hadapan.

Salah satu yang harus dipelajari dan ditekankan ketika dunia dikuasai teknologi adalah data, mereka yang mampu untuk menganalisa data sangat diperlukan pada masa hadapan seperti yang ditegaskan juga oleh Jack Ma, “Dunia akan menjadi data. Saya fikir ini baru permulaan dunia data.”

Selain Jack Ma, CEO Tesla dan SpaceX, Elon Musk turut berkongsi aspirasi yang sama tentang kepentingan data apabila mereka juga sedang melaksanakan sebuah projek untuk menghubungkan otak manusia dengan komputer, bagi memperbaiki kecepatan pemprosesan data “sangat rendah” pada otak manusia.

Bagi Bill Gates pula, beliau percaya bahawa kemampuan untuk memanfaatkan informasi akan mengubah tahap kesihatan global dan mampu mencegah penyebaran penyakit berjangkit.

Bagaimana hadapi VUCA dalam pendidikan anak-anak?

Sudahkah ibu bapa, para pendidik dan semua pemegang taruh dalam sektor pendidikan bersedia dalam menghadapi dunia VUCA?

Beberapa perancangan dan persediaan mungkin sudah mula dilaksanakan di peringkat atasan, namun adakah ibu bapa dan guru juga sudah mula menyiapkan minda anak-anak kita untuk menghadapinya?

VUCA Prime iaitu Model Kepimpinan Tingkah Laku yang diperkenalkan buat pertama kalinya oleh pada tahun 2007 oleh Robert Johasen menyatakan bahawa model ini boleh dijadikan panduan untuk mengatasi VUCA. Terdapat empat elemen positif dalam model ini yang boleh diguna pakai sebagai asas untuk mengatasi kegusaran ketidak tentuan VUCA iaitu:

1. Vision (Visi) – Tetapkan visi yang jelas kepada anak-anak. Kembalikan rasa ‘cinta’ untuk menuntut ilmu dan bukan sekadar untuk peperiksaan. Kini bukan lagi masanya hanya mengikut sahaja. Anak-anak perlu jelas apa yang mereka ingin capai agar mereka bebas meneroka.

Selain visi dalam pelajaran, anak-anak perlu jelas apakah tujuan asal mereka dijadikan di muka bumi ini. Telah Allah jelaskan dalam Surah Adz-Dzariyat ayat 56 yang bermaksud, “Tidak aku ciptakan jin dan manusia melainkan agar mereka beribadah kepada-Ku.”

Allah juga turut menyatakan tentang peranan manusia selepas diutuskan ke dunia seperti dalam Surah al-Baqarah ayat 30 yang bermaksud:

“Dan (ingatlah) ketika Tuhanmu berfirman kepada para malaikat, “Aku hendak menjadikan khalifah di bumi.” Mereka berkata, “Apakah Engkau hendak menjadikan orang yang merusak dan menumpahkan darah di sana, sedangkan kami bertasbih memuji-Mu dan menyucikan nama-Mu?” Dia berfirman, “Sungguh, Aku mengetahui apa yang tidak kamu ketahui.”

Visi yang jelas ini akan menyelamatkan mereka daripada terus dibawa arus dunia yang tidak berkesudahan.

2. Understanding (Kefahaman) – Mempunyai kefahaman yang mendalam lahir daripada visi yang jelas. Ini akan dapat membantu mengurangkan ketidakpastian dalam dunia VUCA. Setelah anak-anak jelas tentang visi mereka dijadikan di muka bumi ini, mereka perlu faham apakah pula tugas mereka sebagai khalifah di muka bumi ini.

Ini telah diterangkan dalam Surah Al-An’am ayat ke 56 yang membawa maksud, “Dan Dia lah yang menjadikan kamu penguasa-penguasa di bumi dan Dia meninggikan sebahagian kamu atas sebahagian (yang lain) beberapa derajat, untuk mengujimu tentang apa yang diberikan-Nya kepadamu. Sesungguhnya Tuhanmu amat cepat siksaan-Nya dan sesungguhnya Dia Maha Pengampun lagi Maha Penyayang.”

Setelah anak-anak mempunyai ‘mindset’ (cara berfikir) yang betul, maka lebih mudah untuk mencapai visi yang telah ditetapkan sebelumnya. Fahami kecerdasan, bakat, minat serta kemampuan anak-anak. Ini dapat membantu mereka membina jati diri yang tinggi dan yakin dengan apa yang bakal mereka lalui kelak.

Dengan kekuatan dalaman yang mantap, kelak walau apa jua cabaran yang mendatang, mereka mampu untuk terus melangkah.

3. Clarity (kejelasan) dapat menangani complexity (kerumitan). Kejelasan dan kefahaman yang jelas terhadap visi yang telah ditetapkan dapat memberi kejelasan dalam mencapai matlamat.

Kecerdasan emosi yang tinggi dapat membantu untuk membuat perancangan dengan baik agar tidak tersasar kelak. Ini kerana VUCA sendiri sudah mencipta kerumitan luar biasa dalam kehidupan sehari-hari, sebaiknya kita jangan terjerumus dan sentiasa berwaspada.

Mempunyai maklumat yang cukup serta kajian yang mendalam dapat membantu membuat perancangan yang rapi. Terokai pelbagai bidang serta mengambil kira baik buruk sesuatu keputusan dapat membantu mengurangkan risiko yang diambil.

4. Agility (ketangkasan) dapat mengatasi ambiguity (kesamaran). Ketangkasan yang dimaksudkan adalah ketangkasan menghadapi perubahan, tuntutan dalam menghadapi perkembangan baharu yang bakal muncul.

Jangan kita hilang dalam percaturan dunia VUCA hanya kerana kita terlambat dalam memahami perubahan, lambat bertindak serta lambat berubah sehingga kita kehilangan arah dan menjadi tidak relevan dalam situasi yang sentiasa berubah.

Kreatif dalam mencari jalan menyelesaikan masalah, berdaya saing tinggi dan tidak cepat mengalah antara resepi untuk menawan ketidaktentuan dunia VUCA kelak.

Persiapan ini harus dilakukan sekarang. Tiada masa lagi untuk kita bertangguh kerana dunia ini umpama lautan yang luas. Kita adalah kapal yang berlayar di lautan yang telah banyak kapal karam di dalamnya. Andai muatan kita adalah iman dan layarnya adalah takwa, nescaya kita akan selamat daripada tersesat di lautan hidup ini.

Roselinee Mohammad Radzi
Ahli Jawatankuasa Wanita
Pertubuhan IKRAM Malaysia
Negeri Selangor

Sumber:
1. https://ibuhanim.com/2020/08/12/apakah-itu-vuca/
2. https://www.axelos.com/news/blogs/november-2019/vuca-prime-the-answer-to-a-vuca-dynamic
3. Amanat 2019 – Pendidikan Untuk Semua

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Gempa Bumi: MyCARE Kumpul Sumbangan Lebih RM1.2 Juta

SERI KEMBANGAN – Humanitarian Care Malaysia (MyCARE) telah mengumpulkan lebih RM1.2 juta sumbangan orang ramai untuk membantu mangsa gempa bumi di Turkiye dan Syria, sehingga Khamis.

Pada Rabu, wakil daripada Sekolah Rendah Islam Hira’ telah menyampaikan sumbangan tabung bencana Turkiye dan Syria daripada murid-muridnya sebanyak RM7,500 kepada Ketua Pegawai Eksekutif MyCARE, Hj Kamarul Zaman Shaharul Anwar, di sini.

Melalui sumbangan awal sebanyak RM200,000, MyCARE telah menyalurkan bantuan kepada mangsa-mangsa gempa bumi di Gaziantep, Turkiye serta di Idlib dan Aleppo, Syria.

Di Gaziantep, 250 pek makanan telah diagihkan kepada 250 buah kelurga.

Sebanyak 200 alat pemanas dan 200 pek arang diedarkan kepada 200 keluarga di Atma, Idlib pada 8 Februari, manakala 200 roti Arab diagihkan kepada 200 mangsa dan 400 pek makanan dimasak diagihkan kepada 400 keluarga di al-Bab, Aleppo.

Pada 12 Februari pula, sebanyak 226 alat pemanas dan 226 pek arang disalurkan kepada 226 buah keluarga di kem pelarian al-Amal, Jisr al-Sughur, Idlib.

Sejak Turkiye dan Syria dilanda gempa bumi dahsyat pada 6 Februari lalu, angka kematian telah melepasi 40,000 orang.

Pihak berkuasa Turkiye melaporkan seramai 35,418 orang terbunuh, manakala kerajaan Syria dan Pertubuhan Bangsa Bersatu (PBB) mengatakan 5,800 orang telah terkorban di negara itu.

Pertubuhan Kesihatan Sedunia (WHO) menyifatkan gempa bumi di Turkiye sebagai bencana alam terburuk abad ini.  Ini merupakan gempa bumi terbesar di Turkiye sejak tahun 1939.

Kerosakan besar telah terjadi di wilayah Gaziantep, Sanliurfa, Diyarbakir, Adana, Adıyaman, Malatya, Osmaniye, Hatay, dan Kilis. Gempa bumi turut telah memusnahkan kawasan di wilayah utara Syria khususnya di Hama, Aleppo dan Latakia.

Usaha mencari dan menyelamatkan masih giat diteruskan walaupun harapan untuk menemui mangsa hidup semakin tipis. Presiden Recep Tayyip Erdogan berkata, sebanyak 8,000 mangsa berjaya dikeluarkan daripada runtuhan di Turkiye.

PBB menganggarkan 5.3 juta orang di Syria telah kehilangan tempat tinggal akibat gempa, manakala berpuluh ribu mangsa sedang berteduh di dalam khemah berselimutkan cuaca dingin.

Media melaporkan bahawa 900,000 orang di Turkiye dan Syria sangat memerlukan bekalan makanan panas ekoran cuaca sejuk ekstrem.

MyCARE sedang melaksanakan bantuan susulan bagi fasa kedua. Teruskan menyumbang ke Tabung Bantuan Gempa Turkiye MyCARE supaya lebih ramai mangsa dapat dibantu.

Sumbangan boleh disalurkan melalui pautan  https://mycare.qrd.by/turkiyeemergency.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Krisis Bank SVB di AS: Bukti Kecacatan Sistem Riba

Pada pertengahan bulan Mac 2023, Silicon Valley Bank (SVB) dan Signature Bank di Amerika Syarikat telah gagal dan terpaksa memberhentikan operasi. Ia merupakan kegagalan syarikat perbankan yang kedua dan ketiga terbesar dalam sejarah Amerika Syarikat.

Kejadian itu menimbulkan kebimbangan rakyat Amerika bahawa simpanan wang mereka di dalam bank akan lenyap jika lebih banyak bank di Amerika menghadapi masalah yang sama.

Jika semua pendeposit dalam sistem bank  Amerika membuat keputusan untuk mengeluarkan semua deposit mereka, terutama dalam bentuk kertas, sistem perbankan Amerika pasti akan menjadi kacau-bilau.

Ini kerana, sebenarnya wang kertas hanya merupakan kurang dari lima peratus daripada jumlah wang yang ada dalam sistem kewangan.

Yang selebihnya tidak wujud secara fizikal kerana ia dicipta melalui proses memberi hutang oleh industri perbankan dan hanya merupakan catatan elektronik dalam komputer.

Keadaan ini telah memaksa Joe Biden, Presiden Amerika sendiri membuat pengumuman di kaca TV pada 13 Mac 2023 untuk menyatakan bahawa simpanan pendeposit rakyat Amerika dalam semua bank adalah selamat.

Kerajaan Amerika bernasib baik rakyat Amerika mempercayai kata-kata beliau.

Hakikat sebenar ialah jika semua pendeposit telah tidak mempercayai beliau dan masih mahu mengeluarkan semua deposit mereka, seluruh sistem perbankan di Amerika akan runtuh dan ekonomi Amerika dan juga dunia akan mengalami krisis.

Sebenarnya, punca kepada krisis ini adalah tindak-tanduk industri perbankan Amerika sendiri, termasuk bank pusat Amerika (Federal Reserves) kerana banyak memberi pinjaman kepada pelanggan semasa dan susulan daripada berakhirnya pandemik Covid-19.

Pada masa itu, kadar bunga adalah rendah akibat daripada usaha Federal Reserves untuk merangsangkan ekonomi. Banyak pihak meningkatkan hutang untuk tujuan berbelanja dan melabur.

Sementara itu, pihak yang memiliki dana yang banyak telah melaburkan dana mereka dalam sektor teknologi tinggi, terutama sekali syarikat permulaan (juga dipanggil `start-ups’).

Dana yang diterima oleh syarikat-syarikat ini disimpan dalam bank seperti SVB yang banyak memberi fokus perkhidmatan mereka kepada sektor teknologi tinggi dan syarikat permulaan.

Walau bagaimanapun, peningkatan besar dalam jumlah deposit di SVB menimbulkan masalah kepada SVB kerana dana ini tidak semua dapat disalurkan sebagai hutang kepada peminjam untuk menjana keuntungan kepada pihak SVB.

Sementara itu, bagi dana yang disimpan dalam bentuk deposit tetap, SVB terpaksa membayar bunga kepada pendeposit.

Oleh itu, SVB telah membuat keputusan untuk melaburkan dana itu ke dalam bon kerajaan Amerika iaitu satu bentuk instrumen kewangan atau hutang jangka panjang untuk mendapatkan pulangan bunga pada kadar tetap walaupun rendah.

Sementara itu, pakej rangsangan ekonomi telah menghasilkan keadaan inflasi dan ini membimbangkan pihak Federal Reserves. Untuk meredakan masalah ini, Federal Reserves telah menaikkan kadar bunga supaya aktiviti ekonomi akan menjadi perlahan.

Namun, satu kesan langkah ini ialah peningkatan naik deposit berbentuk simpanan tetap dalam bank termasuk SVB, kerana tertarik dengan pulangan bunga yang tinggi sekali gus meningkatkan jumlah tanggungan SVB.

Pada masa yang sama, ramai pihak telah menjual bon kerajaan Amerika untuk untuk melabur dalam sektor di mana kadar bunga adalah lebih tinggi.

Kejatuhan nilai bon menghasilkan masalah kepada SVB kerana jumlah nilai asetnya menjadi lebih rendah berbanding tanggungan. Secara teknikal, SVB menghampiri keadaan muflis.

Oleh itu, SVB membuat keputusan untuk juga menjual bon kerajaan Amerika yang dimilikinya  walaupun pada harga yang rendah dan mengalami kerugian.

SVB mengharapkan hasil daripada jualan bon tersebut boleh dilaburkan ke dalam aset yang memberi pulangan kadar bunga yang lebih tinggi.

Malangya, berita berkenaan tindakan SVB telah menjejaskan keyakinan pendeposit dalam SVB. Akibatnya, hampir kesemua daripada mereka telah membuat keputusan untuk mengeluarkan deposit mereka daripada SVB atau memindahkan ke akaun di bank lain secara dalam talian.

Oleh kerana kebanyakan dana deposit mereka itu telah dilaburkan oleh SVB sebelum itu untuk membeli bon kerajaan, SVB gagal memenuhi semua permintaan pendeposit, sekali gus terpaksa diambil alih oleh pihak berkuasa kewangan Amerika.

Untuk meredakan keadaan dan menaikkan kembali keyakinan rakyat Amerika kepada sistem perbankannya, pihak berkuasa kewangan Amerika telah memulangkan semua pendeposit SVB jumlah dijamin iaitu USD250,000 bagi setiap akaun.

Ini bukan masalah kepada bank pusat Amerika kerana wang sekarang adalah bukan berbentuk fizikal dan boleh dicipta dengan senang oleh bank pusat Amerika iaitu hanya dengan menambahkan beberapa angka kepada akaunnya di komputer.

Namun, tindakan ini boleh mengakibatkan masalah inflasi menjadi lebih teruk pada masa akan datang.

Pengajaran utama daripada apa yang telah berlaku ialah sistem kewangan yang berasaskan kepada industri hutang atau perbankan adalah sangat tidak stabil.

Salah satu puncanya ialah kerana wang dan aset kewangan adalah tidak dalam bentuk fizikal tetapi dalam bentuk rekod digital sahaja, yang dicipta apabila sesebuah bank memberi pinjaman kepada pelanggan.

Apabila wang banyak dicipta, masalah inflasi dan kos sara hidup akan berlaku yang akan menzalimi ramai pihak terutama yang berpendapatan rendah.

Namun, langkah menyelesaikan masalah inflasi dengan menaikkan kadar bunga  boleh mengakibatkan kegagalan bank yang banyak melabur dalam bon kerajaan seperti SVB.

Pendek kata, dalam sistem riba yang mana ‘interest’ atau bunga dibenarkan sebagai pulangan kepada aset hutang dan aset hutang boleh dijual beli, banyak masalah yang tidak dijangkakan boleh timbul.

Sebagai rumusan, sistem kewangan yang berasaskan riba dan industri hutang adalah secara tabii bermasalah. Ia akan mengakibatkan ramai pihak menghadapi kesengsaraan dalam kehidupan mereka, terutama sekali mereka yang daripada golongan berpendapatan rendah.

Sebenarnya ia adalah sesuatu yang tidak menghairankan kepada mereka yang mengetahui akan firman Allah dalam Surah al-Baqarah ayat 276:

“Allah susutkan (kebaikan harta yang dijalankan dengan mengambil) riba dan Ia pula mengembangkan (berkat harta yang dikeluarkan) sedekah-sedekah dan zakatnya.”

Prof Dr Mohd Nazari Ismail
Fakulti Perniagaan dan Ekonomi, Universiti Malaya
Pakar Perunding Kluster Kemakmuran Ekonomi, Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Hukuman terhadap #Malaya4 keterlaluan

Hukuman yang dijatuhkan ke atas Anis Syafiqah, Luqman Nul Hakim dan Luqman Hakim adalah pengajian digantung selama satu semester, amaran dan juga bayaran denda sebanyak RM400. Seorang lagi aktivis mahasiswa, Suhail Wan Azahar hanya dikenakan hukuman denda RM400.

Himpunan #TangkapMO1 yang dipimpin oleh empat aktivis berikut adalah satu perhimpunan yang dianjurkan dan dikendalikan sepenuhnya oleh mahasiswa, dengan tujuan mendesak pihak berwajib untuk menahan ataupun menangkap “Malaysian Official 1” yang dinamakan dalam dokumen rasmi yang dikeluarkan oleh Jabatan Kehakiman Amerika Syarikat.

Tindakan UM ini jelas menyekat secara langsung kebebasan untuk beraktivisme yang sepatutnya disemarakkan oleh mana-mana institusi akademik. Penglibatan empat aktivis ini sepatutnya diangkat kerana penganjuran Himpunan #TangkapMO1 jelas membuktikan bahawa suara mahasiswa masih merupakan suara keramat yang mampu menzahirkan kerisauan rakyat secara keseluruhan.

Oleh yang demikian, IKRAM Siswa merasakan bahawa keputusan UM adalah keterlaluan dan tidak menepati nilai-nilai yang terdapat dalam perlembagaan keramat negara ini.

IKRAM Siswa menyeru supaya hak untuk beraktivisme terutamanya dalam kalangan mahasiswa diraikan dan tidak dipermainkan lebih-lebih lagi di mana-mana institusi pendidikan ternama dalam negara. Tindakan menjatuhkan hukuman atas alasan memalukan universiti nyata tidak sama sekali pernah menekan semangat aktivisme dalam mahasiswa yang tidak lelah menyuarakan idea dan pandangan dalam melihat negara yang lebih baik.

IKRAM Siswa sekali lagi ingin menzahirkan kekesalan di atas rentetan peristiwa yang telah terjadi bermula dari pertuduhan, prosiding sehingga ke penjatuhan hukuman.

IKRAM Siswa mempunyai harapan yang menggunung supaya universiti di Malaysia akan belajar daripada kesilapan dan sedia memberi ruang untuk para mahasiswa memimpin masyarakat dari dalam mahupun luar kampus. Impian IKRAM Siswa adalah supaya semua kampus dalam negara dapat mengamalkan nilai-nilai yang matang dan saksama dalam berhadapan dengan situasi seumpama ini pada masa akan datang dan akhirnya meningkatkan kredibiliti institusi akademik dalam negara.